Το Art for Change 2018 έρχεται αυτό το Σαββατοκύριακο για να ομορφύνει το Μαρούσι - Maroussi News\nHome Γένικα Το Art for Change 2018 έρχεται αυτό το Σαββατοκύριακο για να ομορφύνει το Μαρούσι\nΤο Art for Change 2018 έρχεται αυτό το Σαββατοκύριακο για να ομορφύνει το Μαρούσι\nmaroussi-newsΟκτ 11, 201800513\nΤο 4ο Φεστιβάλ «Art for Change» έρχεται στο Μαρούσι το διήμερο 13-14 Οκτωβρίου 2018, με σκοπό να δώσει το βήμα έκφρασης σε νέους και παλιούς καλλιτέχνες και να συμβάλλει στη δημιουργική ανάπλαση – εξυγίανση της πόλης μέσω της τέχνης.\nΤο «Art for Change» θα διεξαχθεί στην άνω πλατεία του τρένου, στο Δήμο Αμαρουσίου. Το MAG σε συνεργασία με το Δήμο και τους καλλιτέχνες από όλο τον κόσμο, τοποθετούν κάδους απορριμμάτων και παρεμβαίνουν ζωγραφικά ώστε οι κάδοι να μεταλλαχτούν από «σκουπίδια» σε κάτι όμορφο και δημιουργικό για την πόλη.\nΠρόκειται για μια ζωντανή εμπειρία τέχνης στο δημόσιο χώρο, ενώ πηγή έμπνευσης των έργων που θα δημιουργηθούν είναι το πλούσιο φυσικό και αστικό περιβάλλον καθώς και η ιστορία του δήμου Αμαρουσίου από την αρχαιότητα ως σήμερα.\nΠρόκειται για μια συμβολική προσπάθεια που θα προωθήσει το σεβασμό για το περιβάλλον, ειδικά για τα παιδιά. Η δημόσια τέχνη ‘άλλωστε’ ενισχύει τις κοινωνικές σχέσεις, η δύναμη της εξιδανίκευσης, του απλού, του χαρούμενου, του φυσικού.\nΣτο δημοτικό γυμναστήριο ‘ Σπύρος Λούης’ μία ξεχωριστή graffiti – art performance θα έχει στηθεί για την γιορτή αυτή, το 2ήμερο 13-14 Οκτωβρίου, όπου η σύμπραξη καλλιτεχνών δρόμου (και όχι μόνο) δείχνει τη διάθεση και τη θέληση για δημιουργία.\nΣάββατο 13/10 και Κυριακή 14/10 στις 12 μ.μ. – CreativeJugglingTechniqueWorkshop με τον Γιώργο Λούκα.\nΤο φεστιβάλ ‘Art for Change’ θα διαρκέσει 2 ημέρες από τις 13 μέχρι και τις 14 Οκτωβρίου 2018 με ώρες προσέλευσης και δράσεων από τις 12 το πρωί μέχρι και τις 00:00 κάθε μέρα.


Εισαγωγή στη Χριστιανική πίστη και ζωή. –Ερμηνεία του «Πάτερ ημών» 6 | Πεμπτουσία\nΕισαγωγή στη Χριστιανική πίστη και ζωή. –Ερμηνεία του «Πάτερ ημών» 6\nΣ’ αυτή τη φράση ο Κύριος παραλληλίζει τη συγγνώμη που ζητούμε και λαμβάνουμε από το Θεό με τη συγγνώμη που δίνουμε εμείς στους άλλους. Είναι όμως προφανές ότι με τον παραλληλισμό αυτό ο Κύριος δεν εννοεί ότι ο Θεός μας συγχωρεί, μόνο και μόνο «διότι» και εμείς συγχωρούμε τους άλλους ή ότι μας συγχωρεί μόνον «εν ω μέτρω» και εμείς συγχωρούμε τους άλλους. Από την όλη διδασκαλία και το παράδειγμα του Ιησού προκύπτει ότι μεταξύ της θείας γενναιοδωρίας και συγγνώμης αφ’ ενός και της ανθρώπινης συγγνώμης αφ’ ετέρου δεν υπάρχει κοινό μέτρο. Η συγγνώμη του Θεού είναι άπειρη και τέλεια· η συγγνώμη του ανθρώπου είναι πάντοτε ατελής και περιορισμένη.\nΌμως, τί θέλει ο Κύριος να μας διδάξει με τούς λόγους αυτούς; Θέλει ασφαλώς να μας εξηγήσει ότι με το να συγχωρούμε τους αδελφούς μας παραμερίζουμε ένα σοβαρότατο εμπόδιο, αρκετό να αναστείλει και να ματαιώσει τη σωτήρια ενέργεια του Θεού στη ψυχή μας, αρκετό να εμποδίσει τη θεία χάρη στο να φέρει καρπούς στη ζωή των πιστών. Η συγγνώμη που παρέχουμε στους αδελφούς μας δεν είναι βεβαίως η αιτία ούτε το πρότυπο της συγγνώμης που παρέχει σε μας ο Πατέρας μας ο «εν τοις ουρανοίς»· είναι όμως μία από τις προϋποθέσεις της, όπως επίσης είναι και μία από τις φυσικές συνέπειές της. Εάν δεν είμαι διατεθειμένος να συγχωρήσω τον αδελφό μου, δύο πράγματα μπορεί να συμβαίνουν: ή ότι δεν έλαβα ποτέ τη θεία συγγνώμη ή ότι την έλαβα μεν, άλλ’ αδιαφόρησα τόσο πολύ γι’ αυτήν, ώστε να κινδυνεύω τώρα να χάσω τους καρπούς της και να θεωρηθώ και πάλι ξένος και άσχετος προς το Θεό.\nΤο να «αφίωμεν» τα παραπτώματα των άλλων, το να συγχωρούμε τους συνανθρώπους μας, σημαίνει ότι εξαλείφουμε—ή τουλάχιστον προσπαθούμε να εξαλείψουμε— από τη ψυχή μας κάθε πικρία και κάθε μνησικακία για μια αδικία ή ένα κακό που μας έκαναν, λ.χ. μια προσβολή, μια υλική ζημιά, μια οιαδήποτε ηθική βλάβη. Σημαίνει επίσης ότι παραιτούμεθα από κάθε απαίτηση επανορθώσεως ή κάθε σκέψη εκδικήσεως. Σημαίνει τέλος -και αυτό είναι το δυσκολότερο- ότι προσπαθούμε να τους αγαπήσουμε, να έχουμε απέναντί τους αισθήματα αδελφικά, χωρίς καμία επιφύλαξη ή δισταγμό.\nΟ Κύριος επέμεινε πολύ στο καθήκον αυτό. Μας προειδοποίησε ότι τα δώρα που προσφέρουμε στο Θυσιαστήριο δεν θα γίνουν δεκτά, εάν δεν συνοδεύονται από την ειλικρινή προσπάθεια να ζήσουμε με ειρήνη, ομόνοια και αγάπη με τους αδελφούς μας. Μας εξήγησε ότι, εάν ένας άνθρωπος, τον οποίο συγχώρησε ο Θεός, δεν συγχωρεί και αυτός με τη σειρά του τους ομοίους του, κινδυνεύει να χάσει τη θεία συγγνώμη και να υποχρεωθεί να πληρώσει το χρέος του στο Θεό στο ακέραιο.\nΤίθεται όμως το ερώτημα: οφείλουμε να συγχωρούμε και εκείνους που δεν ζητούν και δεν θέλουν τη συγγνώμη μας; Χωρίς την παραμικρή συζήτηση. Γιατί, εάν ο χριστιανός δεν κάνει το καλό παρά μόνο σε όσους είναι καλοί, τότε κατά τί διαφέρει από τους εθνικούς και τους απίστους;\nΠρέπει όμως να σημειωθεί ότι, ενώ επιβάλλεται να δεχόμαστε και να συγχωρούμε τις αδικίες που γίνονται σε μάς προσωπικά, δεν επιτρέπεται να παραδεχόμαστε και να συγχωρούμε την παραβίαση των δικαιωμάτων των άλλων, ιδίως όταν είμαστε καθ’ οιονδήποτε τρόπο υπεύθυνοι για τη φύλαξη και την προστασία των δικαιωμάτων αυτών. Σε παρόμοιες περιπτώσεις είμαστε υποχρεωμένοι, απομακρύνοντας κάθε μίσος από τη καρδιά μας, να απαιτήσουμε την επανόρθωση της ζημιάς που έγινε, πάντοτε βεβαίως στο μέτρο του λογικού και του δυνατού.\nΗ υποχρέωση της συγγνώμης δεν τελειώνει εδώ. Οφείλουμε όχι μόνο να συγχωρούμε τους άλλους, αλλά να ζητούμε και εμείς συγγνώμη από τους άλλους, όσες φορές τους λυπούμε ή καθ’ οιονδήποτε τρόπο τους βλάπτουμε. Οφείλουμε πάντοτε να επανορθώνουμε το κακό που προξενούμε στους συνανθρώπους μας, είτε το κακό αυτό είναι ηθικής είτε είναι υλικής φύσεως. Ακόμη δε σπουδαιότερο, οφείλουμε να είμαστε σταθερά αποφασισμένοι να μη βλάψουμε κανένα ποτέ.\nΧωρίς τις διαθέσεις αυτές είναι περιττό να προσερχόμαστε στο θρόνο της χάριτος και να ζητούμε έλεος και άφεση των αμαρτιών μας. Και η τελειότερη ακόμη Εξομολόγηση θα παραμείνει κενός τύπος, εφ’ όσον δεν συνοδεύεται από τη σταθερή απόφαση πρώτον μεν να μην αμαρτήσουμε ξανά και δεύτερον να επανορθώσουμε, κατά το μέτρο βεβαίως του δυνατού, τις ζημιές που κάναμε στους άλλους με τις αμαρτίες μας.\nΗ συγγνώμη των αδελφών είναι ένα από τα κύρια χαρακτηριστικά μιας γενικότερης στάσεως που ταιριάζει στο χριστιανό. Η στάση αυτή δεν είναι άλλη από τη στάση της ακραιφνούς αγάπης, της απερίφραστης αποκηρύξεως της βίας ως ρυθμιστή των ανθρωπίνων σχέσεων, της ανεπιφύλακτης αντιστάσεως στο πονηρό, την οποίαν επανειλημμένως μας συνιστά το Ευαγγέλιο. Ο μαθητής του Ιησού πρέπει να τείνει και την άλλη σιαγόνα στον ραπίζοντα, να δίνει και το ιμάτιο σε όποιον προσπαθεί να του αφαιρέσει το χιτώνα. Οφείλει να αγαπά τους εχθρούς του, να ευεργετεί τους αντιπάλους του, να ευλογεί τους διώκτες του. Μια τέτοια αντίληψη του χριστιανικού καθήκοντος εξηγεί γιατί ορισμένες εκκλησιαστικές διατάξεις τής αρχαιότητας απαγόρευαν στους Χριστιανούς να συμμετέχουν ως εθελοντές στρατιώτες σε πολέμους. Πηγή και δικαίωση της χριστιανικής συγγνώμης είναι το παράδειγμα του Σωτήρα. Ο Κύριος υπέφερε στα χέρια άνομων και στο Σταυρό, χωρίς να προβάλει καμίαν αντίσταση αντίθετα, προσευχήθηκε για τους δημίους του και ικέτευσε τον Πατέρα για τους διώκτες του. Διέταξε τον Πέτρο να βάλει τη μάχαιρα πάλι στη θήκη της και θεράπευσε τη πληγή που είχε προκαλέσει αυτό το μαχαίρι. Τίθεται λοιπόν το ερώτημα σε κάθε χριστιανό: τί θα κάνεις; Ποιά θα είναι η στάση σου; Θα είναι η στάση του Πέτρου, έτοιμου να σύρει (για δικαιότατους ασφαλώς λόγους) τη μάχαιρα ή θα είναι η στάση του Ιησού, ο οποίος «ουκ ήνοιξε το στόμα αυτού διά το κεκακώσθαι», αλλ’ «ήχθη επί σφαγήν ως πρόβατον» και υπέφερε ως «αμνός εναντίον του κείροντος αυτόν άφωνος»;\nΤο αίτημα αυτό μας φαίνεται, εκ πρώτης όψεως, περίεργο. Πώς είναι δυνατόν, διερωτόμαστε, «ο Πα¬τήρ ημών ο εν ουρανοίς», ο Άγιος και Δίκαιος, ο Φιλεύσπλαχνος και Φιλάνθρωπος, να οδηγεί τα τέκνα του εις πειρασμόν;\nΔεν πρέπει όμως να λησμονούμε ότι η λέξη πειρασμός σημαίνει κατά πρώτο και κύριο λόγο δοκιμή, δοκιμασία. Ασφαλώς δε δεν υπάρχει τίποτε το περίεργο στο να θέλει ο Θεός να δοκιμάσει τους δούλους του, τους φίλους του, τους υιούς του. Πράγματι, ο Θεός επιτρέπει να περνούν όσοι είναι δικοί του στιγμές κρίσεως και δοκιμασίας, τους οδηγεί συχνά στην έρημο των θλίψεων. Και τούτο, για να τους δοκιμάσει, για να τονώσει τη πίστη και τη δύναμη τους. Αλλά και για ένα άλλο λόγο, για να τους διδάξει ότι χωρίς Αυτόν «ου δύνανται ποιείν ουδέν», ενώ με τη χάρη και τη βοήθειά του μπορούν να κατορθώσουν τα πάντα, μπορούν να νικήσουν τον κόσμο, μπορούν να νικήσουν ακόμη και το θάνατο, Κατ’ αυτόν τον τρόπο μας βεβαιώνει η Αγία Γραφή, δοκίμασε ο Θεός τον Αβραάμ, τον Ιώβ, τους Προφήτες του, τον περιούσιο λαό του, όλους γενικά τους αγίους και δικαίους ανθρώπους. Εμείς, οι οποίοι δεν είμαστε βεβαίως άγιοι ή γίγαντες της πίστεως, οφείλουμε να ικετεύουμε καθημερινώς τον Πατέρα να μην υποβάλει την αδυναμία μας σε παρόμοια δοκιμασία. Εάν όμως είναι θέλημα Θεού να δοκιμασθούμε και να καθαρισθούμε, όπως το χρυσάφι ή το ασήμι καθαρίζονται στο χωνευτήριο, θα πρέπει τότε να δεθούμε -και να προσπαθήσουμε να αντιμετωπίσουμε- τον «πειρασμόν», δηλ. τη δοκιμή, με ταπεινοφροσύνη, με υική εμπιστοσύνη και αγάπη.\nΥπάρχει όμως και ένα άλλο είδος πειρασμού, που διαφέρει από την κρίση και τη δοκιμή που μόλις αναφέραμε. Είναι οι γνωστές και σχεδόν καθημερινές επιθέσεις του πονηρού πνεύματος, του Διαβόλου, επιθέσεις στις οποίες δυστυχώς τόσο συχνά και τόσο εύκολα υποκύπτουμε. Ο Θεός, ο οποίος θέλει για τα παιδιά του μόνο το καλό, δεν επιθυμεί φυσικά τις διαβολικές αυτές επιθέσεις και ακόμη λιγότερο επιθυμεί τις πτώσεις, που συχνά τις επακολουθούν. Όπως όμως στην περίπτωση των απλών δοκιμασιών, έτσι και εδώ ο Θεός επιτρέπει να πειράζονται τα τέκνα του, βέβαιος ότι με τη χάρη του μπορεί να προέλθει καλό ακόμη και από το κακό. Με τη δύναμη και τη βοήθειά του οι πειραζόμενοι μπορούν να αγωνισθούν και να νικήσουν. Έτσι το κακό μπορεί να γίνει αφορμή καλού· οι διαβολικοί πειρασμοί μπορούν να γίνουν αιτία για να λάβουν οι πιστοί το στεφάνι της νίκης.\nΑλλ’ οι λόγοι του Κυρίου, τουλάχιστον στην ελληνική τους μορφή, δεν σημαίνουν απλώς ότι ο Θεός επιτρέπει τον πειρασμό σημαίνουν, ή μάλλον μπορούν να σημαίνουν, ότι ο Θεός μας οδηγεί, μας εισάγει στον πειρασμό. Πώς πρέπει να τους εννοήσουμε; Για να απαντήσει κανείς σωστά στο ερώτημα αυτό, πρέπει να λάβει υπ’ όψη του δύο πράγματα. Πρώτον ότι ο Θεός δεν μας ωθεί στον πειρασμό, δεν είναι με κανένα τρόπο υπεύθυνος για τους πειρασμούς μας. Αντιθέτως, ο Κύριος σαφώς και απεριφράστως δηλώνει ότι σκοπός της ελεύσεώς του στον κόσμο ήταν η κατάλυση των έργων του Διαβόλου, οι δε Απόστολοι του Κυρίου επανειλημμένως μας συνιστούν να αγρυπνούμε και να προσέχουμε, ώστε να αποφεύγουμε τον πειρασμό. Ο πειρασμός καθ’ εαυτόν είναι κάτι το κακό, έργο του εχθρού, του Διαβόλου. Οι θλίψεις και οι δοκιμασίες μας είναι συνέπεια των αστοχιών και των σφαλμάτων μας ή των αστοχιών και των σφαλμάτων που διαπράττουν άλλοι συνάνθρωποί μας με την έμπνευση του πονηρού. Δεν επιτρέπεται επομένως να θεωρείται ο Θεός καθ’ οιονδήποτε τρόπο αίτιος των πειρασμών μας.\nΤο δεύτερο πράγμα που πρέπει να λάβουμε υπ’ όψη μας είναι ότι ναι μεν ο Θεός δεν θέλησε και δεν θέλει τους πειρασμούς, αλλά και δεν επεμβαίνει για να τους καταργήσει πάντοτε, γιατί, τότε θα υπήρχε ο κίνδυνος να καταργήσει ταυτοχρόνως και την ελευθερία μας. Προ παντός άλλου, ο Θεός θέλει τον άνθρωπο ελεύθερο. Εάν ο άνθρωπος δεν ήταν ελεύθερος, τί αξία θα είχαν η πίστη του, η αγάπη του, η προσκόλλησή του στο Θεό; Όπου όμως υπάρχει ελευθερία, υπάρχει και η δυνατότητα της αμαρτίας, της παρακοής, της πτώσεως. Όπως είδαμε, εξαιτίας της παρακοής του ο άνθρωπος έπεσε και έγινε αφορμή για να βασιλεύσει στον κόσμο το κακό και η αμαρτία, για να γίνει ο πονηρός ο «άρχων του κόσμου τούτου». Και όμως ο Θεός δεν έπαυσε και δεν παύει να εισάγει κάθε στιγμή ελεύθερους ανθρώπους σ’ αυτόν τον κόσμο, που θα έχουν να αντιμετωπίσουν μύριους πειρασμούς, θα είναι υποχρεωμένοι να εκλέξουν μεταξύ του καλού και του κακού, θα διατρέχουν τον κίνδυνο να υποκύψουν στη γοητεία του Διαβόλου αντί να προσκολληθούν στο Θεό και στο Χριστό του Θεού. Βεβαίως, ο Θεός «θλίβεται», (υπό την ειδικότατη έννοια με την οποία μπορούμε να λέμε ότι θλίβεται ο Θεός), όταν βλέπει τα λογικά του πλάσματα να προτιμούν το σκοτάδι αντί το φως, το θάνατο αντί της ζωής, τον πονηρό αντί του Χριστού του. Προτιμά όμως αυτόν τον κίνδυνο και αυτή τη «θλίψη» παρά να αφαιρέσει από τον άνθρωπο την ελευθερία. Γιατί, εάν αφαιρούσε την ελευθερία από τον άνθρωπο, ο άνθρωπος θα έπαυε να είναι άνθρωπος, θα γινόταν ίσως ένα από κάθε άλλη άποψη τελειότατο όν, αλλά δεν θα ήταν πλέον το ελεύθερο εκείνο πλάσμα, το ικανό να λέει «όχι» στο Θεό, αλλά και ικανό να δεχθεί την προσφορά της θείας αγάπης και με τη χάρη του Χριστού να γίνει αιωνίως μέτοχος της ζωής, της αγάπης και της δόξης της Παναγίας Τριάδος.\nΆλλωστε, ο Θεός δεν μας εγκαταλείπει ποτέ μόνους και αβοήθητους κατά τις ώρες του πειρασμού. Βρίσκεται στο πλευρό μας, πολεμά στο πλευρό μας, αγωνίζεται μαζί μας και υπέρ μας. Κατά τη διαβεβαίωση δε της Αγίας Γραφής δεν επιτρέπει ποτέ να πειρασθούμε πάνω από τις δυνάμεις μας. Γι’ αυτό δεν έχουμε το δικαίωμα να λέμε : «αυτός ο πειρασμός είναι πολύ ισχυρός για μένα, αυτή η δοκιμασία είναι ανώτερη των δυνάμεων μου». Χωρίς αμφιβολία υπάρχουν περιπτώσεις κατά τις οποίες η κληρονομικότητα ή η ψυχική και σωματική κατάσταση ενός ανθρώπου τον κάνουν ανίκανο να αντισταθεί σε ορισμένους πειρασμούς· αλλ’ ο άνθρωπος αυτός δεν είναι ελεύθερος, έχει χάσει την ελευθερία του και κατά συνέπεια δεν μπορεί πλέον να θεωρείται υπεύθυνος για τις πράξεις του ή ένοχος για τις αμαρτίες του. Οι περιπτώσεις αυτές αποτελούν φυσικά εξαιρέσεις. Οι κανονικοί όμως άνθρωποι, εκείνοι που ξέρουν τί θέλουν και είναι σε θέση να ελέγχουν τις πράξεις τους, μπορούν και οφείλουν, με τη χάρη του Θεού, να αντισταθούν στο πειρασμό, να αγωνιστούν.\nΟ καλύτερος τρόπος για να αγωνιστεί κανείς κατά των πειρασμών είναι να συγκεντρώσει όλη τη προσοχή του και να στηρίξει όλη την πίστη και όλη την ελπίδα του στον Κύριο και Θεό του, τον Ιησού Χριστό. Δεν μπορούμε να παίζουμε με τον πειρασμό, να συζητούμε μαζί του, να τον κοιτάζουμε κατά πρόσωπο, να θέλουμε να τον πελεκήσουμε ως ίσοι προς ίσον. Οι άγιοι βέβαια μπορούν να κοιτάζουν τον πειρασμό κατά πρόσωπο και να τον περιφρονούν. Εμείς όμως δεν είμαστε δυστυχώς άγιοι· είμαστε άνθρωποι ασθενείς και αδύνατοι. Πρέπει λοιπόν να αποστρέφουμε αμέσως και τελείως τα μάτια μας από την εικόνα, από την επιθυμία, από τη σκέψη που μας προτείνει ο πονηρός. Πρέπει να καταφεύγουμε χωρίς χρονοτριβή στην αγκάλη του Ιησού, να αναθέτουμε «την πάσαν ελπίδα μας» στην άπειρη αγάπη του, να κρύβουμε το βλέμμα μας στα στήθη του, μη βλέποντας παρά μόνο τον Ιησού, μη ακούγοντας και μη σκεπτόμενοι παρά μόνον τον Ιησού, το Θεό της σωτηρίας, το Θεό που ελεεί και σώζει. Ο πειραζόμενος πρέπει να τοποθετεί στη θέση του Εκείνον, να ζητεί να αποκρούσει και να νικήσει τον πειρασμό Εκείνος, ο οποίος μας είπε ότι «χωρίς εμού ου δύνασθε ποιείν ουδέν». Τότε όχι μόνον θα κατορθώσει να αντισταθεί, αλλά με την αντίστασή του θα κάνει να λάμψει η χάρη της Γεθσημανή, η χάρη εκείνη με την όποιας αντιστάθηκε -κατά την ώρα της αγωνίας και του υπέρτατου «πειρασμού»- ο Σωτήρας, νικήσας με αυτό τον τρόπο όχι μόνο τον δικό του πειρασμό, αλλά και τους πειρασμούς όλων των ανθρώπων, όλων των αδελφών του.\n(Αρχιμ. Λεβ Ζιλλέ, «Πατερ ημών-εισαγωγή στην χριστιανική πίστη και ζωή», εκδ. «Ζωή», σ.82-86)


Καρδιά παλληκαρήσια – Πορφυρίας Μοναχής. | Ορθόδοξη Πορεία\n← Αισχίνης και Δημοσθένης: Η μεγάλη σύγκρουση.\nΟ Αγιος Γαβριήλ ο δια Χριστόν σαλός και ομολογητής, ο εκ Γεωργίας: Η κτίση – ΜΑΛΧΑΖΙ ΤΖΙΝΟΡΙΑ. →\nΠολλές φορές αναρωτιόμουν αν στην εποχή μας υπάρχουν άνθρωποι, που να γίνονται θυσία για τους άλλους. Η απάντηση μού δόθηκε σε μια δύ¬σκολη διαδρομή, όταν πήρα στο ταξί μια μεγάλη σε ηλικία κυρία, πολύ συμπαθητική και πολύ δυναμική. Κατά τη διάρκεια της διαδρομής την άκουγα μαγεμένη να μιλάει για τα γεγονότα της ζωής της και παρακαλούσα να μην τε¬λειώσει αυτή η διαδρομή, γιατί η καρδιά μου διψούσε να ακούει γεγονότα τέτοια, που ενθαρρύνουν τον άνθρωπο, βοηθώντας τον να βρει το στίγμα του μέσα στην κοινωνία.\nΟι ερωτήσεις που της έκανα ήταν λίγες και διακριτι¬κές. Πρόθυμη, με πλατύ χαμόγελο, μιλούσε για τα παιδιά της, για το χωριό της, για τον Θεό, προκαλώντας μου θαυ¬μασμό, τολμώ να πω, δέος.\nΔεν θα ξεχάσω πώς μου περιέγραφε την διαδρομή που διέσχιζε, για να μεταφέρει τη στάμνα με το νερό, από την πηγή του χωριού, ζαλωμένη και μ’ ένα δεμάτι ξύλα. Και το γαϊδουράκι που την ακολουθούσε, κι αυτό ζαλωμέ¬νο. Τα τοπία με τα ψηλά κυπαρίσσια, τα ποτάμια με τα γάργαρα νερά, τα φτωχικά σπιτάκια που ήταν γεμάτα από αγάπη, το τραγούδι της, που αντιλαλούσε στα βουνά. Αυτή τη γυναίκα ήταν μια πηγή αστείρευτης ζωής και δραστηριό¬τητας.\nΑρκεί να σας πω μόνο ότι είχε έναν άνδρα βασανι¬στή. Δεν την είδε ποτέ σαν γυναίκα, μόνο σαν δούλα και αυτό από την μεγάλη του ζήλεια, γιατί ήταν η ομορφότερη και η καλύτερη κοπέλα του χωριού. Όλο το χωριό είχε να κάνει με την καλοσύνη και τη γλυκύτητα της. Όλο το χω¬ριό τη θαύμαζε. Όμως εκείνη στεκόταν βράχος δίπλα του, ποτέ δεν παραπονέθηκε σε κανένα για τη συμπεριφορά του. Σήκωσε το σταυρό του μαρτυρίου μόνη της, παρέα με τη σιωπή της και με τον Θεό της…\nΜεγάλωσε τα παιδιά της με χίλια βάσανα και στερή¬σεις, αλλά με πολλή αγάπη και τα έκανε επιστήμονες. Τα χρόνια έκαναν κάτασπρα τα μαλλιά της. Μα έβλεπες τη χαρά και την ικανοποίηση να καθρεφτίζεται στα βαθιά γα¬λάζια μάτια της. Θείο πρόσωπο, άγια μορφή. Ανακάλυψα μέσα της να κουβαλάει όλα τα ήθη και τα έθιμα της Ελλά¬δας, να καθρεφτίζει την γαλάζια Πατρίδα στα μάτια της.\n-«Παιδί μου, λυπάμαι πάρα πολύ που ξεχάσαμε τις γιαγιάδες και τους παππούδες, που μας έλεγαν τόσα ωραία πράγματα για τις ρίζες μας, τη θρησκεία μας, την πατρίδα μας, για τους ήρωες μας, τις ηρωικές πράξεις αυτών που πολέμησαν, για να είμαστε σήμερα ελεύθεροι εμείς. Τότε, κοπέλα μου, υπήρχαν παλληκάρια, που το έλεγε η καρδιά τους, άνδρες γενναίοι, γυναίκες με καρδιά παλληκαρήσια. Σήμερα βλέπω τα νέα παιδιά και ματώνει η ψυχή μου. Τα σημερινά παιδιά μεγαλώνουν με το χρήμα, όχι με την αγά¬πη. Γι’ αυτό στενοχωριέμαι πολύ. Τα λυπάμαι τα καημένα!»\n«-Αυτή, παιδί μου, δεν είναι ζωή. Μπορεί να μην εί¬χαμε τότε αυτό που έχετε τώρα εσείς, αλλά ζούσαμε μια αληθινή ζωή, που κρεμόταν στο στόμα του φεγγαριού, στο φως των άστρων κι όχι στο φως της τηλεόρασης, που σου παίρνει από τον πολιτισμό σου, ό,τι πολύτιμο και δεν σου δίνει σχεδόν τίποτα αξιόλογο. Αν τα παιδιά μου ανοίξουν τηλεόραση, βλέπω. Διαφορετικά προτιμώ να αξιοποιήσω το χρόνο μου με το να διαβάσω τον βίο ενός αγίου, να ακούσω τον σταθμό της Εκκλησίας, να ασχοληθώ με τον κήπο μου, με τις γλάστρες μου• τώρα, εκεί που θα φτάσου¬με, θα το δεις κοπέλα μου. Τα χρώματα που θα δεις θα σε συνεπάρουν.\nΕυχαριστώ τον Πανάγαθο Θεό μας για τα καλά παι¬διά μου και για όλες τις χαρές που απλόχερα μας σκορπί¬ζει. Γιατί όλα σε Εκείνον ανήκουν!»\nΗ εικόνα αυτής της γυναίκας θα μείνει ανεξίτηλη στη μνήμη μου για πάντα. Πλατύ χαμόγελο, καρδιά παλ¬ληκαρήσια, γεμάτη Χριστό και Ελλάδα!


Όταν το παιδί διακόπτει συνεχώς - Συμπεριφορά - 2021\nΌταν το παιδί διακόπτει συνεχώς\nΤα παιδιά σας διακόπτουν ποτέ ενώ μιλάτε σε άλλους ενήλικες και δεν σταματάτε να σας ενοχλεί μέχρι να τα αγνοήσετε; Στη συνέχεια, είναι πιθανό ότι αυτό που έπρεπε να σας πουν δεν ήταν πολύ σημαντικό για εσάς, αλλά για αυτούς ήταν και γι 'αυτό ήθελαν να τους ακούσετε με κάθε κόστος. Συνήθως προκαλείται από έλλειψη υπομονής ή από την επιθυμία να προσελκύσει την προσοχή των ενηλίκων.\nΤα παιδιά διακόπτουν συνήθως τους ενήλικες από την ηλικία των 3 έως περίπου 6 ετών, αλλά πρέπει να ξέρετε τι να κάνετε για αυτό όταν συμβεί αυτό έτσι ώστε τα παιδιά να σταματήσουν να έχουν αυτήν την κακή συνήθεια και ότι σιγά σιγά, μπορούν να ρυθμίσουν τη συμπεριφορά τους.\nΌταν ένα παιδί δεν σταματά να διακόπτει ενώ ο ενήλικας μιλάει, ο ενήλικος είναι πιθανό να νευρικός και ανυπόμονος (καθώς το παιδί φωνάζει δυνατά και πιο δυνατά για την προσοχή) και καταλήγει να δίνει μια φωνή για το παιδί να κλείσει. Αυτή δεν είναι η λύση, το συναίσθημα του παιδιού μπορεί να είναι θλιβερό σε μια κατάσταση αυτού του τύπου.\nΟι γονείς πρέπει να κατανοήσουν ότι αυτή είναι μια πολύ κοινή συμπεριφορά μεταξύ των παιδιών, ειδικά όταν είναι μικρά.Τα παιδιά πρέπει να αισθάνονται αγαπημένα, υποστηρίζονται, ακούγονται και εκτιμώνται, γι 'αυτό είναι απαραίτητο να τους διδάξουμε ότι ακόμα κι αν ο ενήλικος συνομιλεί με άλλο άτομο, είναι εκεί και θα τους ακούσει όταν τελειώσει η συνομιλία.\nΠώς να διασφαλίσετε ότι το παιδί δεν διακόπτει τους ενήλικες; Τι οδηγεί ένα παιδί να διακόψει τη συζήτηση των ενηλίκων; Πώς να ενημερώσετε το παιδί σε ποιες στιγμές και καταστάσεις μπορεί να διακόψει και σε ποιες δεν μπορεί; Σας λέμε πώς:\n1. Για παράδειγμα και ως πρότυπο\nΤα παιδιά ακολουθούν τα πρότυπα των γονιών τους. Εάν οι γονείς είναι παραδείγματα σεβασμού, υπομονής και γνωρίζοντας πώς να περιμένουν τη σειρά τους για να μιλήσουν, τα παιδιά θα μιμηθούν αυτήν τη συμπεριφορά. Παράδειγμα, εάν ο γονέας μιλά με έναν φίλο στο τηλέφωνο, ο άλλος δεν πρέπει να διακόψει. Και αν για κάποιο λόγο το κάνει, πρέπει να ζητήσετε συγγνώμη και να του δώσετε τη σειρά. Το παιδί παρατηρεί τα πάντα γύρω του.\n2. Να σας διδάξει πότε να διακόψετε\nΤα παιδιά πρέπει να μάθουν πότε να κάνουν διάκριση μεταξύ καταστάσεων στις οποίες μπορούν να διακόψουν από εκείνες στις οποίες πρέπει να περιμένουν. Για να το κάνουν αυτό, οι γονείς μπορούν να τους διδάξουν πώς να ενεργούν όταν μια κατάσταση απαιτεί επείγον, δηλαδή δεν μπορεί να περιμένει.\nΕάν το παιδί είναι πολύ ανυπόμονο και διακόπτει συνεχώς, μπορείτε να του πείτε ότι όταν έχει κάτι να πει, θα πρέπει να βάλετε το χέρι σας στον καρπό του ενήλικα ως σήμα θέλετε να πείτε κάτι, αλλά πρέπει να περιμένετε. Με αυτόν τον τρόπο, ο ενήλικος θα γνωρίζει ότι θέλετε να πείτε κάτι (επειδή και οι δύο θα έχουν συμφωνήσει πριν) και θα σας εξυπηρετήσουν όταν τελειώσετε να μιλήσετε.\n3. Να σας διδάξει πότε ΔΕΝ θα διακόψετε\nΈνας τρόπος για να το κάνετε είναι σταματήστε τη συνομιλία με τον ενήλικα, κατεβείτε στο ύψος του παιδιού και πείτε, κοιτάζοντας τα μάτια του: «Τώρα μιλάω (το όνομα του ατόμου), όταν τελειώσω, μπορείτε να μου πείτε ό, τι θέλετε, ενώ πρέπει να περιμένετε λίγα λεπτά». Και μόλις ολοκληρώσετε τη συνομιλία με τον ενήλικα, υπενθυμίστε στο παιδί να σας πει τι είχε στο μυαλό του, έτσι ώστε να αισθάνεται πολύτιμος και να περιμένει τη σειρά του την επόμενη φορά.\nΣε περίπτωση που το παιδί δεν είναι ευχαριστημένο με αυτό, ένας τρόπος να γνωρίζει ότι είστε εκεί και ότι θα τον ακούσετε όταν τελειώσετε τη συνομιλία είναι βάζοντας ένα χέρι στον ώμο του έτσι ώστε να αισθάνεται αναγνωρισμένος ανά πάσα στιγμή και στη συνέχεια να στρέφεται σε αυτόν και να μιλάει για το τι είχε στο μυαλό το μικρό.\nΑυτοί οι τρεις τρόποι σέβονται το παιδί και τον ενήλικα με τον οποίο μιλάτε. Το παιδί θα πρέπει να περιμένει μόνο λίγα λεπτά για να ολοκληρώσετε τη συνομιλία ή για να σταματήσετε και να ακούσετε το παιδί να του δώσει πλήρη προσοχή. Αλλά φυσικά, έτσι ώστε ένα παιδί να μην διακόπτει πρέπει να έχει ένα καλό πρότυπο και ο ενήλικας πρέπει να κάνει εξαιρέσεις σε περίπτωση έκτακτης ανάγκης.\nΚόλπα μιας μητέρας ώστε τα παιδιά να ξέρουν πώς να περιμένουν. Τα παιδιά είναι ανήσυχα και ανυπόμονα, οπότε είναι σημαντικό από την νεαρή ηλικία να τα διδάξουμε να ξέρουν πώς να περιμένουν. Θέλετε να μάθετε τα κόλπα μιας μητέρας ώστε τα παιδιά να μάθουν να ξέρουν πώς να περιμένουν; Θα σας εξυπηρετήσουν για την επόμενη φορά που θα πάτε στο πάρκο και το μικρό σας δεν θέλει να περιμένει τη σειρά του.\nΠώς να εκπαιδεύσετε τη θέληση των παιδιών. Απαιτούμε πάντα τα παιδιά μας να περιμένουν, να έχουν θέληση και αυτοέλεγχο. Και το θέλουμε τώρα, εν μία νυκτί, χωρίς άλλη καθυστέρηση. Πώς να εκπαιδεύσετε την υπομονή και να ξέρετε πώς να περιμένετε στα παιδιά. Πώς να τους καταλάβει ότι υπάρχει χρόνος να περιμένουν.\nΠώς να διδάξετε τα παιδιά να είναι υπομονετικά. Τα σημερινά παιδιά είναι συνηθισμένα σε ό, τι είναι ΤΩΡΑ. Ότι δεν χρειάζεται να περιμένουν μια ολόκληρη εβδομάδα για να δουν το επόμενο επεισόδιο της αγαπημένης τους σειράς, και μάλλον δεν χρειάζεται να περιμένουν μέχρι το Σαββατοκύριακο για μια σόδα ή μια απόλαυση.\nΠώς να διδάξετε στα παιδιά να περιμένουν τη σειρά τους. Πόσες φορές το παιδί σας σας διέκοψε όταν μιλούσατε με κάποιον; Θέλει συνήθως να σας μιλήσει ή να σας λέει μια ιστορία κάθε φορά που σας βλέπει στο τηλέφωνο; Στον ιστότοπό μας σας λέμε πώς να διδάξετε στα παιδιά να περιμένουν τη σειρά τους και να είναι υπομονετικοί για να ξεπεράσουν το εγωκεντρικό τους στάδιο.\nΠώς να εκπαιδεύσετε τη βούληση των παιδιών. Η θέληση των παιδιών. Τα παιδιά πρέπει να μάθουν να ελέγχουν τις παρορμήσεις τους, τις επιθυμίες και τις διαθήκες τους από πολύ μικρή ηλικία. Με αυτόν τον τρόπο, θα μάθουν όχι μόνο να ελέγχουν τον εαυτό τους αλλά και να προσπαθούν να πάρουν αυτό που θέλουν. Θα μάθουν ότι μόνο με προσπάθεια μπορούν να επιτύχουν και να επιτύχουν αυτό που έθεσαν να κάνουν. Ο ιστότοπός μας προσφέρει μερικές συμβουλές ως προς αυτό.\nΜπορείτε να διαβάσετε περισσότερα άρθρα παρόμοια με Όταν το παιδί διακόπτει συνεχώς, στην κατηγορία της Συμπεριφοράς στον ιστότοπο.\nΒίντεο: Κική Τζωρτζακάκη. Ένα διαζύγιο, τρία πένθη (Ιούλιος 2021).\nCopyright 2021 \_ Μωρά, παιδιά και εγκυμοσύνη - Ένα περιοδικό για έγκυες γυναίκες, γονείς και ολόκληρη την οικογένεια \_ Όταν το παιδί διακόπτει συνεχώς


Στο μυαλό του Λάκη Παπαστάθη: 180 λεπτά με ένα ιερό τέρας - Page 2 of 2 - POPAGANDA\nΑπό τα γυρίσματα του Παρασκήνιου για τον Αλέξη Δαμιανό\nΑπό τον τρόπο που μιλάει γι’ αυτόν, καταλαβαίνει κανείς ότι ο Αλέξης Δαμιανός και η εμπειρία της «Ευδοκίας», στην οποία συμμετείχε ως βοηθός σκηνοθέτη, τον έχει σημαδέψει. Σ’ αυτήν έχει αφιερώσει ένα ολόκληρο βιβλίο, αλλά ποτέ δεν στερεύει από ιστορίες. «Πέρασα τρία χρόνια από την ζωή μου στην «Ευδοκία», δουλεύοντας με τον Αλέξη, γιατί αυτή η ταινία ήταν άναρχη όχι μόνο στον τρόπο γραφής της, αλλά και στον τρόπο παραγωγής της», θυμάται. «Την πρώτη μέρα του γυρίσματος είχαμε την περίφημη σκηνή της κούνιας, στην Πάρνηθα. Ξεκινήσαμε ένα κομβόι αυτοκινήτων από το ελληνικό Χόλλυγουντ στην πλατεία Κάνιγγος, με γεννήτριες, ηλεκτρολόγους, γερανούς, χαμός! Ανεβήκαμε πάνω, έγινε το γύρισμα σε δύο μέρες. Ήταν συγκλονιστικό, ένιωθες ότι κάτι καλό τρέχει με αυτή τη ταινία, δεν μπορεί να μην βγει! Σε βοηθούσε μέχρι και ο ήλιος που χτυπούσε στο πεύκο. Ήταν ένας καλός οιωνός». Τα πράγματα όμως αργότερα έγιναν πιο δύσκολα. «Μετά από τρεις βδομάδες τελείωσαν τα λεφτά για τόσο σοβαρό γύρισμα και όλο το υπόλοιπο έγινε άναρχα, με τρεις ανθρώπους, τον Αλέξη να κουβαλάει τα μηχανήματα στον ώμο».\n(Όταν είχε πρωτοβγεί η «Ευδοκία» κάποιοι ήθελαν να κατεβάσουν το πανί. Δεν βραβεύτηκε ως η καλύτερη ταινία, δεν πήρε καν για την μουσική ο Λοΐζος. Τώρα την βλέπουν και την αποθεώνουν.)\nΣτο σπίτι του Παπαστάθη στην οδό Ασκληπιού, 1996. Ο Αλέξης και η Άρτεμις Δαμιανού.\nΤι ήταν αυτό που του έκανε εντύπωση στον τρόπο του Δαμιανού; «Ο τρόπος με τον οποίο διάλεγε τους χώρους του. Το σπίτι της Ευδοκίας, ας πούμε, δεν ήταν ένα γραφικό σπίτι, αλλά ένα φρεσκοφτιαγμένο στα παράνομα οικόπεδα στα Άνω Λιόσια. Πρόβαλε όλη τη μπαναλιτέ μιας σύγχρονης μικροαστής, μια ομορφιά με το γούστο το δικό της. Αν της είχε βάλει ένα ερείπιο θα ήταν πολύ παλιά άποψη. Επίσης, ο τρόπος που βρήκε τους ηθοποιούς του. Η Μαρία [Βασιλείου] ήταν ένα κορίτσι που έκανε γυμνές φωτογραφήσεις έξω, την ανακάλυψε η Άρτεμις Δαμιανού και την έφερε 16 χρονών. Τον λοχία τον συνάντησε ο Δαμιανός στο δρόμο, να παλεύει με δεκαπέντε ανθρώπους, μόνος του. Όταν τον πλησίασε, ο λοχίας τον πέρασε για ομοφυλόφιλο και του λέει «ρε συ, πούστης είσαι;». Ο Δαμιανός, που δεν καταλάβαινε από αυτά, του όρμησε!», περιγράφει γελώντας. «Πέρασαν τρομερές πρόβες. Στο μόνο που δεν συμφωνούσα με τον Δαμιανό ήταν η υπερβολική τρομοκρατία στους ηθοποιούς. Επειδή ήταν ερασιτέχνες, ήθελε να τους βγάλει κάτι, να το αρπάξει βίαια από μέσα τους και αν δεν έβγαινε τους έβαζε σε δοκιμασίες. Δεν έβγαιναν καθόλου έξω, δεν πήγαιναν σπίτι τους το βράδυ. Μέχρι που να παίξουν τον ρόλο, η μόνη τους απασχόληση ήταν ο ρόλος. Μέσα σ’ όλα αυτά τα βίαια, υπήρχε μια θρησκευτική προσήλωση, μία αίσθηση καθήκοντος και πίστη στον τόπο- όχι μελό και φιλολό, πίστη στον τόπο από τα κάτω προς τα πάνω». Όμως το βασικό συστατικό της επιτυχία δεν ήταν αυτό. «Ο Δαμιανός πίστευε στον έρωτα. Τι σωματικότητα έχει αυτή η ταινία! Το σώμα πάλλεται. Άμα δεις πώς παλεύουν, πώς πηδιούνται, πώς χαίρονται την φύση… Κανένας μας δεν κατάφερε να έχει τέτοια σωματικότητα στις ταινίες του, κανένας».\n(Κάποια στιγμή ο λοχίας, όταν τον πλακώνουν οι άλλοι στο ξύλο, στο χωράφι, και τον πατάει η μοτοσικλέτα (αναφορά στην δολοφονία του Λαμπράκη), πιάνεται από έναν φράχτη. Πάνω του υπάρχει ένα αγριάγκαθο. Έγιναν συζητήσεις μήνες γι’ αυτό το αγριάγκαθο! Ζει χωρίς τίποτα, πάνω στην πέτρα, χωρίς καν χώμα. Κάπως έτσι ήταν αυτοί οι δυο ήρωες. Ερωτεύτηκαν, έκαναν την υπέρβαση και στο τέλος συντρίβονται. Το αγριάγκαθο είναι η ελπίδα ότι αυτοί οι δυο κάποια στιγμή θα υπάρξουν και όταν εκείνη γυρίζει και γελάει, σημαίνει πως θα το ξανακάνει.)\nΠαρά το νεαρό της ηλικίας του, ο Παπαστάθης κατάφερε να συμβάλει κι αυτός στην ταινία. «Ήμουν πιστός βοηθός σκηνοθέτη στην Ευδοκία. Υπάρχουν όμως μερικές σκηνές που μορφικά υπάρχει μια αποδεκτή από τον ίδιο τον Δαμιανό επέμβαση δική μου. Όπως στον γάμο που δεν έγινε: Αν δει κανείς προσεκτικά τη σκηνή, βλέπει μια άλλη γραφή. Κανονικά ήταν εγκληματική ενέργεια δικιά μου απέναντί του», εξηγεί πολύ σοβαρά. «Ωστόσο νομίζω ότι είχε ουσία αυτό το πράγμα, τις αποδέχτηκε ο ίδιος γιατί δεν ήταν ένα κομπλεξικό άτομο. Ό, τι του ‘λεγες, τα ‘βαζε μέσα στην ταινία αν πίστευε ότι μπορούσαν να αποδώσουν. Αυτό είναι μεγάλο δίδαγμα για το πώς είναι ο σωστός δάσκαλος, ο σωστός συνεργάτης, πώς είναι η σωστή συμπεριφορά ενός μεγάλου ανθρώπου σε ένα νέο παιδί που ξεκινάει».\nΦεστιβάλ Θεσσαλονίκης 1972. Παραλαμβάνοντας το Βραβείο Καλύτερης Ταινίας Μικρού Μήκους για τα «Γράμματα από την Αμερική»\nΤο 1972, βγαίνοντας φρέσκος από την «Ευδοκία», έκανε την πρώτη του ταινία μικρού μήκους, τα «Γράμματα από την Αμερική». «Είχα πάει μια μέρα στο Μοναστηράκι και βρήκα δεμένες καρτ ποστάλ με ένα σπάγκο, όλες όσες είχε στείλει κάποιος που είχε πάει μετανάστης στην Αμερική στο χωριό του. Αυτό ήταν η αφορμή να γίνει η ταινία, χρησιμοποίησα το υλικό που ήταν πίσω από τις κάρτες, αλλά το μετέπλασα κιόλας, για να μπορέσει να γίνει η σύνθεση. Βρήκα την ιδανική φωνή, σε αυτό με βοήθησε ο Θόδωρος, ο οποίος στην Εκπομπή είχε χρησιμοποιήσει τον Θόδωρο Κατσαδράμη. Του είχα πει ότι δεν θα του ‘δινα το κείμενο, θα το διάβαζε πρίμα βίστα. Το έκανε συγκλονιστικά. Έτσι έγινε η ταινία και αυτή ήταν η αφορμή να γνωρίσω τον Χατζιδάκι, ο οποίος ήταν στην κριτική επιτροπή του Φεστιβάλ Θεσσαλονίκης και μαγεύτηκε». Η ταινία κέρδισε το Βραβείο Καλύτερης Ταινίας μικρού μήκους.\n(Αυτό δεν είναι το αίτημα της εποχής μας; Έτσι δεν πάει μπροστά ο κόσμος; Οι μεγάλοι να δίνουν χώρο και να ενδιαφέρονται για τους μικρούς, να μην τους καπελώνουν.)\nΓια να γίνουν όμως ταινίες, έπρεπε να υπάρχει μια στοιχειώδης παραγωγή. Το σχέδιο απλό: Μαζί με τον Τάκη Χατζόπουλο δημιουργούν την εταιρεία Cinetic, η οποία φτιάχνει διαφημιστικά. Σκοπός «να μαζέψουμε μηχανήματα και να κάνουμε ταινίες. Αυτός ήταν ο καημός μας. Λίγα χρόνια μετά, ήρθε η παραγγελία από την ΕΡΤ να κάνουμε το Παρασκήνιο, την σειρά με ντοκιμαντέρ που «έτρεχε» στην κρατική τηλεόραση από το 1976 μέχρι το «μαύρο» της ΕΡΤ . «Ο Ροβήρος Μανθούλης μας έδειξε κάποιες εκπομπές γαλλικές, όπου το κύριο χαρακτηριστικό ήταν ότι δεν φαινόταν ο δημοσιογράφος που έκανε τις ερωτήσεις, η δουλειά που έκανε ήταν υπόγεια. Έτσι ξεκινήσαμε. Έγινε σάλος στον Τύπο». Η αρχή δεν ήταν πολύ εύκολη. «Είχαμε κρούσματα λογοκρισίας, από την πρώτη στιγμή. Ήμασταν τόσο φανατικά παιδιά τότε. Κάναμε ένα Παρασκήνιο για την Μάνα του Μπρεχτ που σκηνοθέτησε ο Λεωνίδας Τριβιζάς και το ‘παιξε σε ένα εργοστάσιο, ένα χρόνο μετά την Μεταπολίτευση! Αυτό κόπηκε. Στην ίδια εκπομπή, το δεύτερο κομμάτι ήταν ο Καλδάρας, το οποίο παρασύρθηκε και κόπηκε κι αυτό. Το τρίτο ήταν η Βουγιουκλάκη, η οποία παίχτηκε, αλλά ήταν κι αυτή πετσοκομμένη. Τότε ήταν η πρώτη γνωριμία μου με τον Κώστα Γεωργουσόπουλο, ο οποίος σ’ αυτήν την εκπομπή έλεγε πως η Βουγιουκλάκη για το θέατρο ήταν ό,τι ο Καραμανλής για την πολιτική. Η Βουγιουκλάκη, δηλαδή, ανανέωσε το παραδοσιακό θέατρο με φρέσκο αίμα, διότι δεν είχε παράδοση η ίδια θεατρικής οικογένειας πίσω. Προφανώς έπεσε χατζάρα. Αλλά δεν είχαμε κανένα πρόβλημα», εξηγεί κουνώντας ενθουσιασμένα τα χέρια του. «Πιστεύαμε πως η τηλεόραση πρέπει να λέει την αλήθεια, να βρει μια καινούρια γλώσσα –και την γλώσσα αυτή θα την έβρισκαν οι κινηματογραφιστές. Ξέραμε ότι έπρεπε να αντιμετωπίσουμε την καθημερινή τριβή, αλλιώς ήμασταν χαμένοι. Ουσιαστικά το Παρασκήνιο είναι μια σύνθεση της εμπειρίας του ντοκιμαντέρ του κινηματογράφου με το μέσο που λέγεται τηλεόραση. Αυτό που έλεγε ο Μακ Λούεν, το «μέσο είναι το μήνυμα», το θεωρούσαμε μεγάλη μπαρούφα. Πιστεύαμε ότι εμείς μπορούμε να φτιάξουμε το νόημα. Έτσι ξεκίνησε και άρχισαν να έρχονται κι άλλοι άνθρωποι. Υπήρχε άποψη γι’ αυτό που κινηματογραφούσαμε –πάντα. Δεν ήταν, ας πούμε, ένα υμνολόγιο για την Βουγιουκλάκη, αλλά η αναίρεσή της».\nΠαζάρι της Λάρισσας 1976. Γιώργος Παπαδάκης, Νίκος Πετανίδης, Λάκης Παπαστάθης. Φωτογραφία επιχρωματισμένη από το Λ.Π.\nΑπό την εκπομπή αυτή πέρασαν πολλοί και σημαντικοί νέοι σκηνοθέτες, που τροφοδότησαν το Παρασκήνιο και τροφοδοτήθηκαν από την γνώση και την εμπειρία των δύο δημιουργών. Η εκπομπή έκανε εκτενή αφιερώματα σε ιστορικές προσωπικότητες, καλλιτεχνικές και μη, προβάλλοντας σπάνιο υλικό. Πλέον, ένα ελάχιστο κομμάτι του είναι προσβάσιμο στο ευρύ κοινό. «Έχω πραγματική αγωνία για την ψηφιοποίηση του «Παρασκηνίου». Το «Παρασκήνιο» χωρίζεται σε δύο μεγάλες περιόδους. Η πρώτη είναι από τις 16 Φεβρουαρίου του ‘76, που ξεκινάμε, μέχρι τον Ιούνιο του ‘93. Όλο αυτό το διάστημα γυρίζουμε φιλμ. Αυτό είναι δύσκολο να ψηφιοποιηθεί, θέλει αποφασισμένους ανθρώπους. Έχει πάρει η ΕΡΤ κάποια κονδύλια από το ΕΣΠΑ για να το κάνει, αλλά έκανε μόνο την δεύτερη, που τραβούσαμε σε κασέτες beta. Το φιλέτο όμως δεν το ‘χουνε κάνει. Αυτό πρέπει να προβληθεί, να το επιμεληθούνε, να κοιτάξουν τις κολλήσεις, να ξαναπέσουν οι τίτλοι, να προσεχθεί ο ήχος, να καταγραφεί δηλαδή σωστά. Αυτό δεν έχει γίνει και ελπίζω όσο ζούμε να το κάνουν. Τους είμαστε χρήσιμοι, γι’ αυτό το λέω».\nΠαρασκήνιο. Γύρισμα στο Ηρώδειο-1976. Από αριστερά, Κώστας Ταχτσής, Βασίλης Τενίδης, Γιώργος Πάτσας, Σπύρος Ευαγγελάτος, Λάκης Παπαστάθης.\nΜα μπορεί να εμπιστεύεται την ΕΡΤ; «Όχι βέβαια, αυτό είναι ανέκδοτο, αν εμπιστεύομαι την ΕΡΤ λέει! Και να ήθελαν, δεν μπορούν να το κάνουν, δεν έχουν χρήματα. Εδώ το Μουσείο Μπενάκη προσπαθεί να πάρει το «Παρασκήνιο», να το προβάλλει για σχολεία και ακόμα δεν το ‘χουν καταφέρει! Προσπαθούν 10 χρόνια. Στις φετινές Νύχτες Πρεμιέρας, που προβλήθηκε το «Παρασκήνιο», δημιούργησαν πρόβλημα, δεν ξέρω ποιοι, ότι τάχα το Παρασκήνιο είναι δικό μας. Τι να λέμε! Όμως το Παρασκήνιο πρέπει να παίζεται ελεύθερα παντού. Ειδικά στα πανεπιστήμια και να είναι προσβάσιμο εύκολα, ιδίως για ιδρύματα όπως το Μουσείο Μπενάκη».\n(Εμείς ήμασταν μια μειοψηφία, μια μικρή βιοτεχνία που κάναμε αυτήν την εκπομπούλα, που μας συντήρησε σε στοιχειώδη βάση όσους το κάναμε και είχαμε 1% θεαματικότητα, μόνο. Κι αυτά που έφτασαν το 25 και το 80% είναι για τα σκουπίδια. Λοιπόν, περιθώριο, ξε-περιθώριο, σίγουρα είναι τα ιερά και τα όσια εκεί μέσα και πρέπει να διασωθούν και έχουμε και εμείς υποχρέωση να τα διασώσουμε.)\nCINETIC. Στο στρατηγελιο του Παρασκήνιου: Τάκης Χατζόπουλος, Γιώργος Σκεύας, Λάκης Παπαστάθης, Δέσποινα Κονταργύρη\nΟ Σαββόπουλος, το Ελεύθερο Θέατρο και η Αριστερά\nΤον ρωτάω για το Ελεύθερο Θέατρο και ξαφνιάζεται. «Ώστε ξέρεις για το Ελεύθερο, ε;», ρωτάει ευχαριστημένος. Κι αυτό όχι μόνο γιατί σε λίγο θα μιλήσει για τον θίασο που ξεσήκωσε το Άλσος Παγκρατίου την δεκαετία του ’70, αλλά γιατί η σχέση του ίδιου μαζί του είναι αρκετά προσωπική. «Τι ερωτική που ήταν η περίοδος του Ελεύθερου Θεάτρου! Και όχι επειδή σχετίστηκα με την γυναίκα μου, την Υβόννη Μαλτέζου, και κάναμε και ένα παιδί, τον Αργύρη. Τι ερωτικό κλίμα που υπήρχε γενικώς, τι συλλογική δημιουργικότητα! Αυτό το φωτισμένο, περιφερειακό θεατράκι του Άλσους Παγκρατίου που μαζευόμασταν, με κέφι και έκπληξη, έγινε το κέντρο της θεατρικής πραγματικότητας στην Ελλάδα. Ήταν όλοι πολύ καλοί ηθοποιοί –και υπήρχε και μια μεγαλοφυΐα, ο Νίκος Σκυλοδήμος, που έφυγε στο Τραμ το τελευταίο».\nΝεκροζώντανοι στο Κύτταρο: Τα γυρίσματα της περίφημης ταινίας που αλληλεπιδρούσε με το Σαββόπουλο στην ιστορική παράσταση-και που έχει πια χαθεί\nΠώς κατέληξε όμως ένας κινηματογραφικός σκηνοθέτης να φτιάξει ταινίες για να παιχτούν στο σανίδι, επηρεάζοντας την δράση των ηθοποιών, όπως συνέβαινε στη σκηνή από το ιστορικό «Μια ζωή Γκόλφω»; Όλα ξεκίνησαν το 1973, όταν χτύπησε η πόρτα της Cinetic και ήταν ο Διονύσης Σαββόπουλος. «Μας λέει: «Μου είπαν ότι κάποιος εδώ, Παπαστάθης λέγεται, έχει κάνει μια πολύ καλή ταινία», τα «Γράμματα από την Αμερική». Ήθελε να κάνει «κάτι» στο Κύτταρο. Γνωριστήκαμε και έγινε η περίφημη παράσταση «Θίασος Σκιών». Εκεί έκανα δέκα ταινίες μικρού μήκους για την παράσταση του Διονύση, η οποία αποτελείτο από το συγκρότημά του, έναν μπερντέ του Καραγκιόζη που έπαιζε ο Σπαθάρης και μια οθόνη που έπαιζε το σινεμά το δικό μου. Υπήρχε μια αντενέργεια του ενός με το άλλο. Παραδείγματος χάρη, στο Μ’ αεροπλάνα και Βαπόρια -δεν το λέω Ζεϊμπέκικο, γιατί δεν αρέσει στον Διονύση- έκανε την μία φωνή φιλμ και την άλλη ζωντανά από κάτω. Συναρπαστικό, μέσα σε ένα κοινό φανατικό για τον Διονύση. Ερχόταν κόσμος τότε να τον ακούσει σαν μια μετάληψη, ένα παιδάκι 20πόσο χρονών, που έπαιζε με ένα τρομερό λύσιμο. Δεν έχω δει καλύτερο ηθοποιό πίστας από τον Διονύση». Το θέαμα αυτό, δυστυχώς, δεν υπάρχει καταγεγραμμένο. «Δεν είχαμε τη δυνατότητα να καλέσουμε να το φιλμάρουν, δεν υπάρχει γραμμένη αυτή η παράσταση. Κρίμα. Και ήταν σε μια εποχή που κάναμε τις διαδηλώσεις στα Πολυτεχνεία και μετά πηγαίναμε στο «Κύτταρο». Και μέσα εκεί, πολλοί μυστικοί αστυνομικοί, βέβαια. Αλλά είχε περάσει όλη η πνευματική Αθήνα».\n(Έκανα και το «Είδα την Άννα κάποτε», ένα από τα ωραιότερα ερωτικά τραγούδια. Τότε με την Υβόννη ήμασταν και φρέσκοι, οπότε παίζει εκείνη και η ιδέα είναι πάνω σε πίνακες του Πεντζίκη, μια ασπρόμαυρη φιγούρα που περιδιαβαίνει την Θεσσαλονίκη. Ακουγόταν το τραγούδι ζωντανά από τον Διονύση. Ήταν τρομερά συγκινητικό.)\nΗ εποχή, κατά μια έννοια, επέβαλε πολιτικοποίηση. «Ο μπαμπάς μου ήταν δεξιός. Δεν λέω τι ήταν η μαμά μου, ήταν αυτό που καθόριζε την ισορροπία της οικογένειας. Είχε μια τέτοια σοφία η μάνα μου. Ο πατέρας μου είχε φιλοδοξία να με κάνει το παιδί του ασανσέρ στο τότε υπουργείο Προεδρίας, επειδή ήξερε τότε κάποιον βουλευτή, νόμιζε ότι θα ήταν πολύ μεγάλη επιτυχία για την ζωή μου. Η μαμά μου δεν μιλούσε καθόλου και βέβαια είχε άλλες απόψεις από τον πατέρα μου πάνω στο πώς θα μορφωθούν τα παιδιά της». Ο ίδιος ήταν, προφανώς, αριστερός. «Υπήρξα Λαμπράκης. Μετά ήμουν στο ΚΚΕ εσωτερικού και μετά υπήρξε κάποια απόσυρση. Ψήφιζα βέβαια Αριστερά, Συνασπισμό, μια φορά ψήφισα ΠΑΣΟΚ. Τώρα δεν ανήκω στην Αριστερά, δεν μου αρέσει ο Σύριζα όπως είναι». Σταματά για λίγο να μιλάει.\nΣυγκεντρωση κινηματογραφιστων μεσα στην Χουντα και επεμβαση της αστυνομιας. Φαινεται ο Κωστας Σφηκας και, στα αριστερά, ο Θόδωρος Αγγελοπουλος\nΕκεί ανάμεσα στην Χούντα και την Μεταπολίτευση, τι πήγε στραβά; «Οι πρώτες μέρες της Μεταπολίτευσης ήταν ένα μεγάλο μεθύσι. Νομίζαμε ότι όλα ήταν εύκολα. Πόσο λάθος είχαμε, τι διάψευση ήταν αυτή! Πιστεύαμε ότι το κράτος ήταν εχθρός, επειδή το είχε η Δεξιά. Αυτό ήταν το λάθος μας. Ό,τι κάναμε ήταν εναντίον του κράτους. Είχαμε μια αντιπαράθεση, το μισούσαμε. Κανείς δεν φρόντισε το κράτος να είναι ισχυρό, να έχει δύναμη, θεσμούς. Κι όταν ήρθε ο Αντρέας άρχισε να μοιράζει και να μοιράζει, λες και μπορούσαμε να αντέξουμε την διάθεση ενός πολιτικού να ξαναβγεί… Δικά του ήταν;», αναρωτιέται και είναι πραγματικά θυμωμένος. «Γι’ αυτό πιστεύω ότι αυτή τη στιγμή πρέπει να ξαναγίνει η Ελλάδα, με θεσμούς, με κανόνες, να το κάνουν άνθρωποι που αξίζουν και καταλαβαίνουν. Στον δικό μας τομέα, δεν μπορούν να μιλούν για την Τέχνη άνθρωποι που είναι άσχετοι, να είναι στο υπουργείο Πολιτισμού άνθρωποι που δεν καταλαβαίνουν!».\n(Πιστεύω στην Αριστερά του Μανόλη Αναγνωστάκη. Ποιά Αριστερά δηλαδή; Εκείνη που δέχεται ότι υπάρχει και ο άλλος, που πιστεύει κάτι και το έχει πληρώσει. Ο Μανόλης ήταν δικασμένος σε θάνατο και διαγραμμένος από το κόμμα. Πιστεύω στην Αριστερά που έχει αξία –πήγε και σπούδασε γιατρός ο Μανόλης. Δεν είναι η μόρφωση ενός συνδικαλιστή που γίνεται υπουργός. Πιστεύω στην Αριστερά που αγαπάει τον τόπο της, που αγαπά την ιστορία, που αγαπά την τέχνη, που αγαπά τον κόσμο και πασχίζει για μια δικαιοσύνη-αυτά πιστεύω. Αλλά φοβάμαι πως αυτή η Αριστερά υπάρχει μόνο στο μυαλό μας.)\nΕίχε βραδιάσει, η ώρα είχε περάσει. Το κασετόφωνο έκλεισε, ο καφές τελείωσε και η πόρτα του σπιτιού με τους πίνακες θα έκλεινε σύντομα. «Βλέπω και κάνω σινεμά, διαβάζω και γράφω λογοτεχνία και θαυμάζω την ζωγραφική», ήταν τα τελευταία λόγια που καταγράφηκαν –και ήταν σχεδόν απολογητικά. «Για να μην με κατηγορήσεις αδίκως, έχει βγει και η διακειμενική άποψη των τεχνών, όπου όλες οι τέχνες κάπου μπλέκονται και επικοινωνούν». Ξέρει άραγε ο Λάκης Παπαστάθης ότι, σαν αληθινός καλλιτέχνης του ντοκιμαντέρ, μέσα σε 180 λεπτά περιέγραψε δύο διαφορετικές εποχές και μαζί τους ανθρώπους που τις διαμόρφωσαν; Αν όχι, ελπίζω να το μάθει σήμερα.\nΟι πιο πρόσφατες συλλογές διηγημάτων του Λάκη Παπαστάθη : «Το καλοκαίρι θα παίξει την Κλυταιμνήστρα» (2011) και «Ο δάσκαλος αγαπούσε το βωβό σινεμά» (2014) κυκλοφορούν από τις Εκδόσεις Πόλις


Οικονομία - Salonica News: Χωρίς καύσιμα μένει η αγορά\n“Στεγνώνει” από καύσιμα η Θεσσαλονίκη. Ήδη δεν υπάρχει πετρέλαιο θέρμανσης ούτε για δείγμα, ενώ ώρα με την ώρα τελειώνει και το πετρέλαιο κίνησης αλλά και η βενζίνη, λόγω της νέας απεργίας των τελωνειακών.\nΟ Πρόεδρος Βενζινοπωλών Θεσσαλονίκης (Σωματείο Μ. Αλέξανδρος), κ. Θέμης Κιουρτζής, δήλωσε στον Τύπο Θεσσαλονίκης ότι το πετρέλαιο θέρμανσης δεν έχει εκτελωνιστεί και έτσι, παρόλο που υπάρχουν ήδη αρκετές παραγγελίες από καταναλωτές, δεν υπάρχει σταγόνα στα πρατήρια. Ευτυχώς, από σήμερα αναμένεται βελτίωση του καιρού.\nΜε τις σημερινές τιμές, η διάθεση του πετρελαίου θα γινόταν στα 0.90 ευρώ το χιλιόλιτρο, μετρητοίς, στις αστικές και περαστικές περιοχές.\nΥπενθυμίζεται ότι η Ομοσπονδία Τελωνειακών Υπαλλήλων Ελλάδος, μετά τη δικαστική απόφαση που έκρινε παράνομη και καταχρηστική τη δεκαήμερη απεργία, προκήρυξε δύο νέες 24ωρες απεργίες -χθες και σήμερα- και συνέχιση των κινητοποιήσεων στην απεργία στις 19 και 20 του μήνα.\nΑναρτήθηκε από salonicanews στις 6:13 π.μ.\nΕτικέτες Απεργίες, Καύσιμα, Πρατήρια Υγρών Καυσίμων


Η TechnipFMC κερδίζει σύμβαση EPCIC για το Tortue / Ahmeyim FPSO\n• 1 Μαρτίου 2019\nΗ TechnipFMC ανακοίνωσε την Παρασκευή ότι έχει αναθέσει σύμβαση από την BP για την κατασκευή, την προμήθεια, την κατασκευή, την εγκατάσταση και την έναρξη λειτουργίας (EPCIC) της μονάδας πλωτών μονάδων αποθήκευσης και εκφόρτωσης (FPSO) που πρόκειται να αναπτυχθεί για το έργο Αχμέιμ.\nΟ τομέας φυσικού αερίου Tortue / Ahmeyim βρίσκεται στην ανοικτή θάλασσα στα σύνορα μεταξύ Μαυριτανίας και Σενεγάλης και περιέχει εκτιμώμενους πόρους 15 τρισεκατομμυρίων κυβικών μέτρων για το φυσικό αέριο.\nΤο βραβείο EPCIC, το οποίο βασίζεται σε συμβόλαιο σχεδιασμού εμπρός τμήματος (FEED) που απονέμεται τον Απρίλιο του 2018, αξίζει από 500 έως 1 δισεκατομμύριο δολάρια, ανέφερε η TechnipFMC. "Αυτό το βραβείο είναι ένα από τα στρατηγικά μας επιτεύγματα" πρώιμης εμπλοκής ", μετά την επιτυχή ολοκλήρωση από την TechnipFMC της μελέτης FEED", δήλωσε ο Nello Uccelletti, Πρόεδρος της Onshore / Offshore της TechnipFMC.\nΤο έργο του μεγαλύτερου αλεξιπτωτισμού Ahmeyim θα παράγει αέριο από ένα σύστημα υποθαλάσσιας υπεράκτιας ύδρευσης και από πλοίο FPSO μεσαίου ύδατος, το οποίο θα επεξεργάζεται το αέριο, αφαιρώντας βαρύτερα συστατικά υδρογονανθράκων. Η αρχική υποθαλάσσια υποδομή συνδέει τα πρώτα τέσσερα πηγάδια που ενοποιούνται μέσω αγωγών παραγωγής που οδηγούν σε αυτό το FPSO.\nΑπό εκεί απομακρύνονται υγρά και το αέριο εξαγωγής μεταφέρεται μέσω αγωγού στον τερματικό σταθμό υγροποιημένου φυσικού αερίου (LNG) όπου υγροποιείται το αέριο. Το αέριο θα μεταφερθεί σε εγκατάσταση πλωτής εγκατάστασης υγροποιημένου φυσικού αερίου (FLNG) σε κέντρο πλησίον θαλάσσης που βρίσκεται στα θαλάσσια σύνορα της Μαυριτανίας και της Σενεγάλης. Η εγκατάσταση FLNG έχει σχεδιαστεί για να παρέχει περίπου 2,5 εκατομμύρια μετρικούς τόνους ΥΦΑ ετησίως κατά μέσο όρο, με τους συνολικούς φυσικούς πόρους στον τομέα να εκτιμώνται σε περίπου 15 τρισεκατομμύρια κυβικά πόδια.\nΑνακοινώθηκε νωρίτερα αυτή την εβδομάδα ότι η Golar LNG έχει συνάψει 20ετή σύμβαση μίσθωσης και εκμετάλλευσης (LOA) με την BP για τη χάρτα της μονάδας FLNG, Gimi, για την εξυπηρέτηση του έργου, το οποίο αναμένεται να παράγει το πρώτο αέριο το 2022.\nΤο σχέδιο, το πρώτο μεγάλο έργο φυσικού αερίου για την επίτευξη απόφασης τελικής επένδυσης (FID) στη λεκάνη απορροής, σχεδιάζεται να παράσχει LNG για παγκόσμιες εξαγωγές καθώς και για την παραγωγή αερίου για οικιακή χρήση τόσο στη Μαυριτανία όσο και στη Σενεγάλη. Η BP Gas Marketing θα είναι ο μοναδικός αγοραστής για την απόσυρση του LNG από τους εταίρους των επενδυτών για το Tortue Phase 1.


Η ώρα του Ολυμπιακού και του ΠΑΟΚ – efthia.gr\nHomeΑΘΛΗΤΙΣΜΟΣΠΟΔΟΣΦΑΙΡΟΔΙΕΘΝΗΗ ώρα του Ολυμπιακού και του ΠΑΟΚ\nΔΙΑΒΑΣΤΕ ΕΠΙΣΗΣshare ΔΙΕΘΝΗ/23 Απριλίου 2017 07:10 /No Comment Σσσσστ! Έχει κλάσικο…ΔΙΕΘΝΗ/16 Φεβρουαρίου 2017 08:30/efthia /No Comment Η ώρα του Ολυμπιακού και του ΠΑΟΚshare on:FacebookTwitterPinterest Linked In\nΤα πρώτα ματς εντός έδρας για τις ελληνικές ομάδες\nΟ Ολυμπιακός έχει θεωρητικά πιο εύκολο έργο. Τερμάτισε δεύτερος στον όμιλό του πίσω από τον ΑΠΟΕΛ από τον οποία έχασε δύο φορές, όμως το διπλό στην Ελβετία επί της Γιουνγκ Μπόις αποδείχτηκε «χρυσό» και επί της ουσίας δεν κινδύνεψε να χάσει την πρόκριση. Αντίπαλός του στα playoffs η τουρκική Οσμανλίσπορ. Μια ομάδα συμπαγής που έκλεψε τις εντυπώσεις στη φάση των ομίλων και κατάφερε να βάλει από κάτω τις Βιγιαρεάλ, Ζυρίχη και Στεάουα. Σε γενικές γραμμές πρόκειται για ένα σύνολο με γηγενείς κυρίως ποδοσφαιριστές που συνδυάζονται πολύ καλά με Αφρικανούς όπως οι Σενεγαλέζοι Ν’ Ντιαγέ και Βεμπό. Οι «ερυθρόλευκοι» δεν έχουν κλέψει τις εντυπώσεις φέτος, όμως η παρουσία νεαρών ποδοσφαιριστών στο αρχικό σχήμα σε πολλά παιχνίδια, όπως του Ανδρούτσου, του Ρέτσου και του Μανθάτη είναι αρκετά ενθαρρυντική για το μέλλον. Οποιοδήποτε «καθαρό» σκορ για τον Ολυμπιακό θα είναι καλό αποτέλεσμα.\nΟ ΠΑΟΚ μπαίνει απ’ την αρχή στα δύσκολα. Ωστόσο απέδειξε ότι αυτά είναι που του αρέσουν. Το διπλό μέσα στην έδρα της Φιορεντίνα ήταν αυτό που του έδωσε ουσιαστικά το εισιτήριο για τους 32 του θεσμού. Από τότε βέβαια έχουν αλλάξει αρκετά πράγματα στον δικέφαλο. Π.χ. έφυγε ο Ροντρίγκεζ, ήρθαν όμως ποδοσφαιριστές όπως ο Πρίγιοβιτς και ο Ουάρντα που μπορούν να βοηθήσουν άμεσα. Το πιο σημαντικό όμως είναι ότι ο ΠΑΟΚ έχει βρει την ηρεμία στα αποδυτήρια τα οποία είχαν γίνει άνω κάτω κάπου εκεί στα τέλη του 2016. Ο Ίβιτς έχει την εμπιστοσύνη της διοίκησης και η απόδοσή της ομάδας τον τελευταίο μήνα είναι εξαιρετική. Κόντρα στη Σάλκε πάντως το έργο του θα είναι πραγματικά δύσκολο. Οι «βασιλικοί μπλε» δεν κάνουν καλή σεζόν στην Μπουντεσλίγκα έχοντας πολλούς τραυματισμούς κατά τη διάρκειά της, όμως έχουν έναν πολύ καλό προπονητή. Ο λόγος για τον κόουτς Βάιντσιρλ που ξέρει να προσαρμόζεται στις ιδιαίτερες συνθήκες, όπως αυτές που θα βρει στην Τούμπα. Και ο δικέφαλος του βορρά, όπως και ο Ολυμπιακός, θα έχει ως πρώτο στόχο να διατηρήσει το μηδέν στην άμυνα.\nΟ ΑΠΟΕΛ παρά το γεγονός ότι τερμάτισε πρώτος στον όμιλο είχε κακή κλήρωση πέφτοντας πάνω στην Μπιλμπάο και θα πάει στη χώρα των Βάσκων με την ελπίδα ότι τουλάχιστον θα σκοράρει. Από τα πιο σπουδαία ζευγάρια είναι το Βιγιαρεάλ – Ρόμα, ανάμεσα σε δύο ομάδες που πρωταγωνιστούν σε Ισπανία και Ιταλία. Πολύ δυνατό επίσης ζευγάρι και συνάμα ενδιαφέρον το Μάντσεστερ Γιουνάιτεντ – Σεντ Ετιέν, αρκεί οι «μπέμπηδες» να δώσουν το κατάλληλο «ειδικό βάρος» στη διοργάνωση. Αρκετά αμφίρροπο είναι και το Γκλάντμπαχ – Φιορεντίνα με τις δύο ομάδες να ψάχνουν την «εξιλέωση» μέσω του Γιουρόπα. Κράσνονταρ – Φενέρμπαχτσε, Άλκμααρ – Λυών, Γάνδη – Τότεναμ, Θέλτα – Σαχτάρ, Λουντογκόρετς – Κοπεγχάγη, Ροστόφ – Σπάρτα Πράγας, Άστρα – Γκενκ, Λέγκια – Άγιαξ, Μπερ Σεβά – Μπεσίκτας και Άντερλεχτ – Ζενίτ τα υπόλοιπα ζευγάρια της φάσης των 32 του Γιουρόπα Λιγκ.\nΚοινοποιήστε:Κλικ για αποστολή μέσω email(Ανοίγει σε νέο παράθυρο)Πατήστε για κοινοποίηση στο Facebook(Ανοίγει σε νέο παράθυρο)Κλικ για εκτύπωση(Ανοίγει σε νέο παράθυρο)Κλικ για να το μοιραστείτε στο Twitter(Ανοίγει σε νέο παράθυρο)Κάνε Like στο:Like Φόρτωση...Tags:betmastersαγώνεςπρογνωστικάστοίχημα previous articleΑγιασμένες μορφές της εποχής μας: π. Φιλόθεος Ζερβάκοςnext articleΓκάφα στην Περιφέρεια με το ψήφισμα υπέρ ΠελετίδηRelated Postsshare ΔΙΕΘΝΗ/23 Απριλίου 2017 07:10 /No Comment Σσσσστ! Έχει κλάσικο…share ΔΙΕΘΝΗ/22 Απριλίου 2017 07:47 /No Comment Όλα τα φώτα στο «Στάνφορντ Μπριτζ»


Έκανε… πάρτι κόντρα στη Λεβερκούζεν η Άιντραχτ! | Goal News Cy\nGOALΈκανε... πάρτι κόντρα στη Λεβερκούζεν η Άιντραχτ!\nΕκδίκηση για την περσινή συντριβή με 6-1 από την Λεβερκούζεν πήρε η Άιντραχτ. Η ομάδα από την Φρανκφούρτη έκανε… πάρτι κόντρα στη Μπάγερ, επικράτησε με 3-0 και έπιασε τις ομάδες στην 3η θέση που έχουν 14 βαθμούς.\nΜεγάλος πρωταγωνιστής του αγώνα ο πρώην φορ του Ολυμπιακού, Γκονζάλο Πασιένσια, ο οποίος άνοιξε το σκορ με ωραίο πλασέ στο 4ο λεπτό και διπλασίασε τα προσωπικά του τέρματα αλλά και αυτά της ομάδας του με πέναλτι στο 16’. Το… κερασάκι στην τούρτα έβαλε δέκα λεπτά πριν το φινάλε ο έτερος φορ της Άιντραχτ, Μπας Ντοστ, ο οποίος διαμόρφωσε το τελικό 3-0.\nΣάλκε-Μπορούσια Ντόρτμουντ (16:30)\nΠάντερμπορν-Φορτούνα Ντίσελντορφ (16:30)


Παρασκήνια: Εθνικό θέατρο Αγγλίας: Με μεγάλη επιτυχία οι Preview παραστάσεις του "Sunset at the villa Thalia" του ΑγγλοΈλληνα Alexi Kaye Campbell σε σκηνοθεσία Simon Godwin - Φωτογραφίες\nΕθνικό θέατρο Αγγλίας: Με μεγάλη επιτυχία οι Preview παραστάσεις του "Sunset at the villa Thalia" του ΑγγλοΈλληνα Alexi Kaye Campbell σε σκηνοθεσία Simon Godwin - Φωτογραφίες\n.... πρωταγωνιστεί ο "δικός μας" Χρήστος Κάλοου\nΞεκίνησαν εδώ και 5 μέρες οι preview παραστάσεις στο εθνικό θέατρο της Αγγλίας, σκηνή Dorfman.\nΗ επίσημη πρεμιέρα...\nείναι προγραμματισμένη για την 1η Ιουνίου.\nΤο έργο εξελίσσεται στην Ελλάδα και συγκεκριμένα στη Σκιάθο, τον Απρίλιο του 1967. Εκεί έχουν επιλέξει η Charlotte και ο Theo να αναζητήσουν την ειρήνη και την έμπνευση. Όλα αλλάζουν όμως όταν στη ζωή τους εμφανίζεται ένα χαρισματικό ζευγάρι Αμερικανών στο λιμάνι, οι οποίοι τους παρασύρουν και οι επιλογές τους έχουν καταστροφικές συνέπειες. Έργο με κοινωνικοπολιτικές προσεγγίσεις που μας παρουσιάζει μια σημερινή πραγματικότητα 50 χρόνια πίσω.\nΟ Χρήστος Κάλοου συμπρωταγωνιστεί με την Αμερικανίδα υποψήφια για όσκαρ Elizabeth Mc Govern και ένα πολύ αξιόλογο cast Βρετανών και ΕλληνοΚυπρίων ηθοποιών (Sam Crane, Glykeria Dimou, Ben Miles, Pippa Nixon, Eve Polycarpou) σε μια τέλεια παραγωγή.\nΟι πρώτες παραστάσεις δείχνουν ότι το δύσκολο θεατρικό κοινό της Βρετανίας αλλά και η Ελληνική ομογένεια έχουν αγκαλιάσει το έργο και τα εισιτήρια ήδη είναι δυσεύρετα.\nΑξίζει ένα μεγάλο ευχαριστώ στον καλλιτεχνικό διευθυντή Rufus Norris γιατί για πρώτη φορά στο Εθνικό θέατρο της Αγγλίας ανεβαίνει δίγλωσσο έργο και αυτό είναι το "Sunset at the villa Thalia" στα Αγγλικά και Ελληνικά.\nΔείτε μόνο εδώ πλούσιο φωτογραφικό υλικό από τις πρώτες παραστάσεις.\nΔιαβάστε ΕΔΩ τη συνέντευξη που παραχώρησε αποκλειστικά για το paraskinia.com ο Χρήστος Κάλοου


ΧΙΟΝΙΑ ΚΥΜΗ: Παραμένουν εγκλωβισμένοι δεκάδες κάτοικοι - Ευβοϊκή Γνώμη online- Ειδήσεις και νέα από όλη την Εύβοια\nΠΕΜΠΤΗ 21 ΙΟΥΝΙΟΥ 2018 - 23:17\nΧΙΟΝΙΑ ΚΥΜΗ: Παραμένουν εγκλωβισμένοι δεκάδες κάτοικοι\n11 Ιανουαρίου 2017, 13:45\nΕκχιονιστικά μηχανήματα οδεύουν προς Αδρονιάνους.\nΤραγική παραμένει η κατάσταση στην ευρύτερη περιοχή της Κύμης. Κάτοικοι στο Μετόχι, στα Κούτουρλα, στα Μανίκια και σε άλλα τριγύρω χωριά θα μείνουν για ακόμη μια μέρα εγκλωβισμένοι και κινδυνεύουν να μείνουν χωρίς τρόφιμα και καύσιμα.\nΜηχανήματα του δήμου, της Περιφέρειας και του Στρατού δίνουν μεγάλη μάχη για τη διάνοιξη των δρόμων. Αυτή τη στιγμή, η πρόσβαση στην Κύμη είναι ανοιχτή και το βάρος έχει πέσει στον εκχιονισμό των δρόμων μέσα στην πόλη της Κύμης.\nΑνοιχτός είναι ο δρόμος μέχρι τα Βίταλα, ενώ μηχανήματα οδεύουν προς Αδρονιάνους.Όπως όλα δείχνουν, όμως, δεν πρόκειται να απεγκλωβιστούν οι κάτοικοι στο Μετόχι.\nΣύμφωνα, μάλιστα, με τις εκτιμήσεις της Περιφερειακής Αρχής, το πιθανότερο είναι να ανοίξει αύριο ο δρόμος προς το Μετόχι από την πλευρά της Στενής. Αυτή τη στιγμή τα μηχανήματα κινούνται από τη Στενή τους αποκλεισμένους Στρόπωνες του Δήμου Διρφύων-Μεσσαπίων.


«Την ημέρα που θ’ αποφασίσεις ότι θα μακρύνεις τα μαλλιά σας, θα πρέπει να αρχίσεις να τα φροντίζεις», λέει ο hairstylist Mark Townsend. «Για να πάρει μήκος το μαλλί σου,θα πρέπει να κάνεις θυσίες».\nΣυγκεντρώσαμε 6 συμβουλές από κορυφαίους hair experts προκειμένου να μεγιστοποιήσεις το μήκος των μαλλιών σου με το καλύτερο αποτέλεσμα.\nΌταν πηγαίνετε στο κομμωτήριο είτε για χτένισμα, είτε για βάψιμο, να ζητάς πάντα από τον κομμωτή σου να κόβει λίγο τις άκρες των μαλλιών σου. Αυτό θα τα βοηθήσει ν’ αναπνέουν καλύτερα και φυσικά θα τους δώσει τη δυνατότητα να μακρύνουν πιο γρήγορα.\nΟ καθαρισμός είναι το θεμέλιο κάθε φροντίδας των μαλλιών και πρέπει να ξεκινήσει προτού χρησιμοποιήσεις το αφρόλουτρο για το σώμα σου. Οι ειδικοί προτείνουν να αφήσεις το σαμπουάν για 10 λεπτά στα μαλλιά σου και μετά να το ξεβγάλεις, προκειμένου να εισχωρήσει τόσο στην τρίχα όσο και στο δέρμα και να αφαιρέσει όλα τα λίπη και τα υπολείμματα από τα προϊόντα styling. Μην ξεχνάς ποτέ το μασάζ στο τριχωτό της κεφαλής: τονώνει τους θύλακες των τριχών, γεγονός που προάγει την ανάπτυξή τους.\n5.Να κοιμάσαι σε μεταξένια μαξιλαροθήκη.\nΜια βαμβακερή μαξιλαροθήκη θα απορροφήσει όλη την υγρασία από τα μαλλιά σου κατά τη διάρκεια της νύχτας. Γι’ αυτό προτίμησε να κοιμάσαι σε μια μεταξωτή μαξιλαροθήκη, η οποία θα επιτρέψει στα μαλλιά σου να διατηρήσουν την υγρασία τους και θ’ αποφύγεις την αφυδάτωση.


Πώς ξέρετε ότι καίτε λίπος Φόρμα αναζήτησης\nΠώς θα κάψετε λίπος κάνοντας ποδήλατο\nΠώς ξέρετε ότι καίτε λίπος\nΣας πιάνει πανικός και ξεκινάτε δίαιτα.\nΤι μπορείτε να τρώτε όσο είστε σε καραντίνα Υπάρχουν διάφοροι τρόποι για να καίτε λίπος. Ένας από αυτούς είναι η κετογονική δίαιτα. Πρόκειται για μια δίαιτα κατά τη διάρκεια της οποίας σταματάτε την πρόσληψη των υδατανθράκων. Το αποτέλεσμα είναι ότι αναγκάζετε το σώμα σας να ξεκινήσει μια μεταβολική διαδικασία που ονομάζεται κέτωση. Στην κέτωση, το σώμα σας αναγκάζεται να καίει το λίπος ως πηγή ενέργειας.\nΑλλά η δίαιτα αυτή τελειώνει και ας μη κρυβόμαστε πίσω από το δάχτυλο μας το πρόβλημα σας είναι πως δεν ξέρετε πως να τρώτε έτσι ώστε το σώμα σας να καίει λίπος και όχι γλυκόζη για ενέργεια.\nΕίναι παράλογο να συνεχίζετε να κάνετε το ίδιο πράγμα ξανά και ξανά και να περιμένετε διαφορετικό αποτέλεσμα.\nΘα μου πείτε «εγώ δεν κάνω δίαιτα ακολουθώ υγιεινή, χωρίς γλουτένη, διατροφή». Το πρωί τρώτε μια μπάρα χωρίς γλουτένη με αποξηραμένα φρούτα και ξηρούς καρπούς. Το μεσημέρι ενδεχομένως να παραγγείλετε μια σαλάτα με κινόα και παντζάρι και ένα φρέσκο χυμό.\nΗ δουλειά σας κρατά μέχρι αργά στο γραφείο, οπότε τρώτε μια μπανάνα μέχρι να φάτε βραδινό. Δεν είχατε χρόνο να μαγειρέψετε βραδινό και αγοράζετε ένα ψητό κοτόπουλο με πατάτες φούρνου από το σουπερμάρκετ.\nΤρώτε υγιεινά, αλλά η ζυγαριά δεν λέει να πέσει. Γιατί συμβαίνει αυτό; Γιατί το σώμα σας μεταβολίζει γλυκόζη για ενέργεια. Αν όμως κοιτάξετε πιο προσεκτικά θα δείτε πως η διατροφή σας είναι πλούσια σε ζάχαρη. Και αυτό γιατί οι σύνθετοι υδατάνθρακες, όπως τα ολικής άλεσης δημητριακά και τα αμυλούχα λαχανικά απλά αποτελούν μόρια γλυκόζης δεμένα μεταξύ τους σε μια μακριά αλυσίδα.\nΤο πεπτικό σας σύστημα τα διασπά σε γλυκόζη! Τα αποξηραμένα φρούτα και η μπάρα δημητριακών με ή χωρίς γλουτένη δεν είναι τίποτα άλλο από ζάχαρη.\nΗ κινόα στη σαλάτα είναι ένα άμυλο.\nΔίαιτα: 5 σημάδια ότι χάνεις μυϊκή μάζα αντί για λίπος - aps-epc.com\nΛίπος στην κοιλιά: Τα λάθη που κάνετε χωρίς να το ξέρετε και δεν χάνετε κιλά Λίπος στην κοιλιά: Τα λάθη που κάνετε χωρίς να το ξέρετε και δεν χάνετε κιλά Μιχάλης Θερμόπουλος 14 Δεκεμβρίου Η περίσσεια κοιλιακού λίπους, ιδιαίτερα εκείνου που βρίσκεται βαθιά και περιβάλλει τα όργανά σας, είναι ένας προγνωστικός δείκτης καρδιακής νόσου, διαβήτη τύπου-2, αντίστασης στην ινσουλίνη και ορισμένων μορφών καρκίνου.\nΈνα φλιτζάνι κινόα μετατρέπεται σε 9 κουταλάκια του γλυκού γλυκόζη στο αίμα σας. Και το πιο πιθανό είναι πως δεν θα φάτε μόνο ένα πώς ξέρετε ότι καίτε λίπος.\nΤο παντζάρι επίσης έχει ζάχαρη. Ένα φλιτζάνι βρασμένα παντζάρια μετατρέπονται σε 3 κουταλάκια του γλυκού γλυκόζη στο αίμα σας.\nΠώς θα κάψετε λίπος κάνοντας ποδήλατο THESSNEWS-DESK Το ποδήλατο στατικό ή μη είναι μία από τις καλύτερες μορφές άσκησης αλλά και ιδανικό για να κάψετε λίπος χωρίς να τραυματιστείτε, ειδικά αν τώρα ξεκινάτε εντατικά γυμναστική και στόχος είναι το αδυνάτισμα. Σε αντίθεση με το τρέξιμο το ποδήλατο όπως διαβάζουμε στο womannow. Και ξέρετε πόσες θερμίδες καίτε σε μισή ώρα; θερμίδες.\nΘα μου πείτε «μα εγώ δεν τρώω έτσι, αποφεύγω τους υδατάνθρακες». Για πρωινό τρώτε πώς ξέρετε ότι καίτε λίπος ομελέτα με μόνο ασπράδια.\nΓια δεκατιανό τρώτε φρυγανιές με λίγους υδατάνθρακες. Για μεσημεριανό μια τονοσαλάτα χωρίς λάδι.\nΤο βράδυ τρώτε άπαχο φιλέτο κοτόπουλου με άφθονα μη αμυλούχα λαχανικά. Το πρόβλημα, όμως, με αυτού του τύπου τη διατροφή είναι πως τρώτε υπερβολική πρωτεΐνη για τις ανάγκες του σώματος σας με αποτέλεσμα το σώμα σας να συνεχίζει να μεταβολίζει γλυκόζη για ενέργεια.\nΔεν τρώτε επαρκή ποσότητα καλού λίπους και αυτό οδηγεί στο έχετε συχνά «κακές» ημέρες επειδή οι έντονες επιθυμίες δεν έχουν εξαλειφθεί.\nΟι περισσότεροι όταν κόβουν τους υδατάνθρακες αντικαθιστούν αυτές τις θερμίδες με πρωτεΐνη. Ακούγεται τρελό αλλά δεν μπορείτε να αποθηκεύσετε πρωτεΐνη.\nΌταν τρώτε υπερβολική πρωτεΐνη, μετατρέπεται σε γλυκόζη μέσω γλυκονεογένεσης. Αυτό που έχω συνειδητοποιήσει μετά από πολλά χρόνια συμβουλευτικών συνεδριών είναι πως η λύση είναι η διόρθωση των ορμονικών ανισορροπιών με την υιοθέτηση ενός σωστά διαμορφωμένου κετο-προσαρμοσμένο τρόπο ζωής. Με αυτό το τρόπο διατροφής επειδή το σώμα αντί να «καίει» γλυκόζη για ενέργεια «καίει» λίπος χάνετε βάρος χωρίς να πεινάτε, ενώ ενεργοποιείτε τα γονίδια της νεότητας και αντιστρέφτε τη γήρανση και όλες τις ασθένειες που προκύπτουν από αυτή.\nΓιατί η τροφή δεν είναι θερμίδες, είναι πληροφορία στα γονίδια σας! ΠΗΓΗ: health.\nΔίαιτα: Τα 5 «κόλπα» για απώλεια βάρους που ΔΕΝ πρέπει να παρακάνεις\nΑπώλεια βάρους συμπτώματα μώλωπα\nΝέα μελέτη εξηγεί γιατί ξαναπαίρνουμε τα κιλά που έχουμε χάσει με δίαιτα | ΥΔΡΟΓΕΙΟΣ ,9 FM απώλεια βάρους για 2 μήνες έως 10 kg Πώς να χάσεις βάρος; Ακολούθησε 13 μυστικά από όλο τον κόσμο Απώλεια βάρους: Ο ξηρός καρπός που πρέπει να αποφεύγετε - aps-epc.com Η Γωνιά Του Δεσμώτη - Page 36 Πώς να αφαιρέσει το λίπος από το εσωτερικό των μηρών\nΌμως δεν υπάρχουν επιστημονικά στοιχεία που να δείχνουν ότι έχει...\nΤα ένζυμα αυτά απελευθερώνουν το λίπος από τις λιποπρωτεΐνες, και...\nΤο στεφάνι θα βοηθήσει να αντιμετωπίσει τέλεια αυτό το έργο,...\n38η εβδομάδα εγκυμοσύνης - Μαιευτική Γυναικολογική Κλινική\nΑπαγορεύονται οι λευκοί υδατάνθρακες όπως τα μακαρόνια, το ρύζι και...\nΥπάρχει κάτι τέτοιο - βασική ανάγκη ή βασική ανταλλαγή. Έτσι...\nΓια να βρείτε αρμονία, τρώτε φύλλα την ημέρα, για μήνες,...\nΚαίει λίπος 247\nΈτσι, μπορείτε να αποφύγετε περιττές θερμίδες και λίπη. Εάν τσιμπήσατε...\nΩστόσο, η υπερβολική άσκηση μπορεί επίσης να προκαλέσει προβλήματα. Στην...\nΔύο εβδομάδες απώλεια βάρους στρατόπεδο\nΜετά από αυτό, μπορείτε να φάτε βραστά λαχανικά και φρούτα....


Μέχρι τις αρχές Νοεμβρίου θα «ανάψουν» όλα τα ρακοκάζανα - Ανατολή\nΈνα Μουσείο Ελαιολάδου στην Κριτσά; (βίντεο)\nΣτην παραλία του Αλμυρού δύο είναι τα ποτάμια τώρα! (βίντεο)\nΑρχική _Τοπικά νέα Λασίθι γενικά Μέχρι τις αρχές Νοεμβρίου θα «ανάψουν» όλα τα ρακοκάζανα\nΜέχρι τις αρχές Νοεμβρίου θα «ανάψουν» όλα τα ρακοκάζανα\n29 Οκτωβρίου 2020, 13:59\nΜια «νίκη» της ρακής και του τσίπουρου σηματοδοτεί η απόφαση του Συμβουλίου Οικονομικών και Δημοσιονομικών Θεμάτων (ECOFIN), που θα ισχύσει από το 2022 και μετά, ώστε να μη φορολογείται το κάθε λίτρο με φόρο άνω του 1,40 ευρώ. Γεγονός που έρχεται να «κλείσει» τις αξιώσεις του Ευρωπαϊκού Δικαστηρίου για ελάχιστη φορολόγηση στα 6 ευρώ το λίτρο.\nΩστόσο, όπως σχολιάζει στην ΑΝΑΤΟΛΗ και στο δημοσιογράφο Νίκο Σγουρό, ο πρόεδρος του Συλλόγου Παραδοσιακών Αποσταγματοποιών Λασιθίου Γιάννης Καναβάκης, το πώς τελικά ακριβώς θα εφαρμοστεί και το πώς θα «μεταφραστεί» αυτή η οδηγία και ο ακριβής τρόπος με τον οποίο θα νομοθετηθεί, αποτελούν ζητήματα κυβερνητικής βούλησης αλλά και του βαθμού τεκμηρίωσης που θα έχουν οι προτάσεις που θα κατατεθούν από τους αρμοδίους.\n«Σε κάθε περίπτωση, τα προβλήματα είναι πάρα πολλά», σημειώνει ο κ. Καναβάκης, αναφέροντας συγκεκριμένα πως η νέα οδηγία (1151/20) που έρχεται να αντικαταστήσει την παλαιά (92/83) σχετικά με την ειδική φορολογία κατανάλωσης του οινοπνεύματος για τους μικρούς παραγωγούς προβλέπει πιθανή μείωση του φόρου μέχρι και 85%. «Περιμένουμε να δούμε αυτή η μείωση, πώς ακριβώς θα ερμηνευθεί» υπογραμμίζει. «Θα είναι χωρίς το ΦΠΑ, θα είναι συν το ΦΠΑ; Με λίγα λόγια, η έκπτωση θα είναι πολύ λιγότερη».\nΗ ανώτατη ποσότητα\nΟι κανονισμοί αναφέρονται, όπως σημειώνει, σε συγκεκριμένες ποσότητες που μπορούν να παραχθούν, με όλους τους ισχύοντες έως τώρα σχετικούς κανονισμούς να επιτρέπουν να παραχθούν από τους μικρούς παραγωγούς περί τα 1.300 λίτρα (το ανώτατο). Κανονισμοί, ωστόσο, που εφαρμόζονται σύμφωνα με τον κ. Καναβάκη, «κατά το δοκούν και ανάλογα με τα συμφέροντα. Εμείς από αυτή τη διαδικασία είμαστε απόντες, προσπαθούμε όμως να πιέσουμε ώστε να μπει μία τάξη σε αυτή την παρατυπία. Δεν γίνεται με εγκυκλίους να αλλάζει ένα ολόκληρο νομοθετικό πλαίσιο, είτε αυτό είναι ελληνική νομοθεσία, είτε ευρωπαϊκοί κανονισμοί και οδηγίες».\nΌλοι οι παραγωγοί θα πρέπει, τονίζει, να είναι σε ετοιμότητα, «καθώς δεν ξέρουμε τι μπορεί να μεθοδευτεί από τους μεγάλους παραγωγούς, εκεί υπάρχει μεγάλο οικονομικό αντικείμενο. Υπάρχουν νόμοι, αποφάσεις, ευρωπαϊκοί κανονισμοί και οδηγίες και όμως όλα αυτά με μια εγκύκλιο τα πετούν στον κάλαθο των αχρήστων».\nΌλα τα ζητήματα, πάντως, αυτά που καθιερωμένα απασχολούν τους παραδοσιακούς αποσταγματοποιούς αναμένεται, σύμφωνα με τον κ. Καναβάκη, να συμπεριληφθούν σε υπόμνημα που θα στείλει το επόμενο διάστημα ο Σύλλογος στο υπουργείο Οικονομικών.\nΤα καζάνια και ο κορωνοϊός\nΣτην ερώτηση εάν θα υπάρξει ζήτημα με την επισκεψιμότητα στα φετινά ρακοκάζανα λόγω της πανδημίας του κορωνοϊού, ο κ. Καναβάκης τονίζει ότι χρειάζεται προσοχή, αν και τα επιδημιολογικά δεδομένα στο Νομό Λασιθίου είναι πολύ καλύτερα εν συγκρίσει με άλλες περιοχές του Νησιού. Μέχρι στιγμής δεν υπάρχει κάποια ενημέρωση του Συλλόγου για περιορισμό στον αριθμό των ατόμων που θα μπορούν να δίνουν το «παρών» σε αυτές τις μαζώξεις, σημειώνει, ωστόσο, πως σε κάθε περίπτωση ο κόσμος θα πρέπει να επιδείξει εγκράτεια και να αποφύγει τα μεγάλα «τσιμπούσια» του – όχι μακρινού – παρελθόντος. «Η εξειδίκευση των μέτρων είναι ανά περιοχή, χρειάζεται όμως μεγάλη προσοχή γιατί ο κίνδυνος παραμονεύει ανά πάσα στιγμή» υπογράμμισε. Θα υπάρξει, συμπλήρωσε, και συνεργασία με τις Αρχές στο κομμάτι αυτό της ενημέρωσης του κοινού.\nΣχετικά με το ποια είναι η προσδοκία από τη φετινή αποστακτική περίοδο, ο κ. Καναβάκης λέει πως «υπήρξαν κάποια προβλήματα με την παραγωγή των σταφυλιών πιστεύω όμως δεν θα υπάρχει πρόβλημα».\nΑπό τα 300 – 350 καζάνια που υπάρχουν στο Λασίθι τη στιγμή αυτή, πάντως, ακόμη ο ίδιος δεν είναι σε κάθε να γνωρίζει πόσα θα λειτουργήσουν. Μέχρι τώρα, το ποσοστό των ρακοκάζανων που έχουν ξεκινήσει είναι μικρό, με τα περισσότερα να αναμένεται, ως συνήθως, να ξεκινήσουν τα καζανέματα περί τα μέσα του Νοεμβρίου.\nΕξάλλου, για πρώτη φορά από τη φετινή χρονιά, όπως ανέφερε ο κ. Καναβάκης, γίνεται ψηφιοποίηση των δικαιολογητικών που απαιτούνται και εν συνεχεία ξεκινά η έκδοση της άδειας για τους αμπελοκαλλιεργητές. Τα δικαιολογητικά αυτά ο παραγωγός τα κρατά πλέον για τυχόν έλεγχο, σε αντίθεση με πέρυσι που τα κρατούσε, αντίστοιχα, το Τελωνείο. Όπως είπε, συγκεκριμένα, «θα πρέπει οι αμπελοκαλλιεργητές που έχουν αμπέλια στην κατοχή τους να τα ενεργοποιήσουν, γιατί σε κάποια φάση αν τα αφήνουν έτσι θα υπάρξει πρόβλημα. Όταν είναι κάτω από το στρέμμα να βγάλουν βεβαιώσεις για να καζανέψουν, για να φαίνεται ότι το αμπέλι δεν είναι ανενεργό, είτε όταν είναι πάνω από το στρέμμα να κάνουν τις δηλώσεις συγκομιδής».\nΠροηγούμενο άρθροΥπεγράφη η Σύμβαση για τον Σύμβουλο Τεχνικής Υποστήριξης του έργου «Ανοιχτό Κέντρο Εμπορίου Ιεράπετρας»\nΕπόμενο άρθροΟ Αντιπεριφερειάρχης Γ. Αλεξάκης επανεξελέγη αντιπρόεδρος της CPMR\nΧρόνια πολλά στην πόλη μας\n«Όλοι πρέπει να προσέχουμε και να τηρούμε τα μέτρα – Προσευχόμαστε για τους εργαζόμενους στην πρώτη γραμμή»: Ο Μητροπολίτης Γεράσιμος μιλά στην «Α»\nΑρπακτικά πτηνά από την Κρήτη στην ηπειρωτική Ελλάδα\nΑπόφαση απαγόρευσης των συναθροίσεων αύριο, για την επέτειο της δολοφονίας του Αλ. Γρηγορόπουλου\n«Ζούμε καθημερινά τον πόλεμο με τον θάνατο», συγκλονιστική μαρτυρία του συμπατριώτη Στράτου Μαλλιωτάκη στο Νοσοκομείο Έδεσσας\nΥποβολή του εντύπου Ε13 από τους εργοδότες για κάθε μοτοποδήλατο ή μοτοσυκλέτα που χρησιμοποιείται από εργαζομένους τους για τη διανομή προϊόντων\nΜειώνονται τα κρούσματα στην Κρήτη, “λευκός” και πάλι ο νομός Λασιθίου\n1.383 νέα κρούσματα και 98 θάνατοι, 594 οι διασωληνωμένοι\nΚαλούνταν να αποπληρώσουν τα τέλη στη ΔΑΕΑΝ οι ερασιτέχνες ψαράδες\nΟ Μητροπολίτης κ. Γεράσιμος για Θεία Κοινωνία και μάσκες\n«Covid- free» τα τρία Γηροκομεία της Ι.Μ. Πέτρας και Χερρονήσου , οι ηλικιωμένοι αναζητούν τους δικούς τους\nΟι αλλαγές στην ψηφιακή ζωή των παιδιών λόγω της πανδημίας, οι κίνδυνοι και οι νέες προκλήσεις\nΕντός του Ιανουαρίου ο εμβολιασμός για τον κορονοϊό\nanatolh.com - 5 Δεκεμβρίου 2020, 19:16 0\nanatolh.com - 5 Δεκεμβρίου 2020, 18:58 0\nanatolh.com - 5 Δεκεμβρίου 2020, 18:50 0


Σμάιχελ: «Τα ποσά των μεταγραφών είναι γελοία» – GrecoNews\nΣμάιχελ: «Τα ποσά των μεταγραφών είναι γελοία»\n«Νομίζω ότι οι μεταγραφές είναι γελοία υψηλές αυτή τη στιγμή. Ήταν μόνο θέμα χρόνου πριν φτάσουμε στους τερματοφύλακες. Αυτή είναι η αγορά που έχουμε. Νομίζω ότι η μεταγραφή του Νεϊμάρ ήταν η στιγμή που άλλαξαν όλα. Αυξάνει τις τιμές και από τότε δεν υπήρξε τίποτα το ίδιο. Απλά σκεφτείτε τη μεταγραφή του Φαν Ντάικ (75 εκατ. ευρώ), του Αλισον (75 εκατ. ευρώ) και τώρα του Κεπά (80 εκατ.) », είπε ο Δανός διεθνής τερματοφύλακας της Λέστερ μιλώντας στο ESPN.\n«Σπουδαία η επιτυχία του Μ. Τεντόγλου»


ΑΡΧΙΚΗΠΟΛΙΤΙΚΗΟΙΚΟΝΟΜΙΑΕΛΛΑΔΑΚΟΣΜΟΣANTIMAGAZINEANTISPORTSANTIMEDIAΑΝΤΙΘΕΣΕΙΣΚΛΕΙΔΑΡΟΤΡΥΠΑBLOG VIEWΑναζήτησηΝέα αναζήτησηΕπιλογή τύπου αναζήτησηςΣτα άρθραΣτα άρθρα (ακριβής φράση)Στο όνομα των σχολιαστώνΑναζήτησηΙστορικό 30/12/2008 05:07\nΘυμάστε το συρφετό των "επιχειρηματιών" που αλώνιζε στο εκσυγχρονιστικό θαύμα; Θυμάστε τις χρηματιστηριακές αποδόσεις και τους πακτωλούς δισεκατομμυρίων που ελάμβαναν κάποιοι περίεργοι τύποι; Όσοι είχαν στοιχειώδεις οικονομικές γνώσεις έμεναν με ανοιχτό το στόμα βλέποντας την ...Κλωνατέξ στις 100,000 δραχμές ανά μετοχή. Αυτά δε συνέβαιναν ούτε στις ονειρικές φασιστικές "ελεύθερες" οικονομίες του Πινοσέτ και του Μουσολίνι.Όπως ήταν αναμενόμενο, το τσίρκο ξεφούσκωσε. Και τώρα οι εργάτες των Κολοσσιαίων επιχειρήσεων που διαχειρίστηκαν τα δις της αμαρτίας, βρίσκονται στο δρόμο να ζητιανεύουν τα δεδουλευμένα τους. Η Ελλάδα εντέλει δεν άλλαξε όπως έλεγε το σποτ του κινητού ελαιώνα. Ως εκεί θα έλεγες, εντάξει, αναμενόμενο. Σιγά μην ενδιαφερόντουσαν τα λαμόγια για το τι θα απογίνουν οι 700άρηδες.Η υπόθεση όμως της Κωνσταντίνας Κούνεβα, της καθαρίστριας που δέχτηκε τη δολοφονική επίθεση από "αγνώστους", ανέδειξε την άλλη δυσωδία που αναπτύχθηκε τις χρυσές εκείνες ημέρες. Την άνομη φάμπρικα εκμίσθωσης υπαλλήλων που μεγαλουργεί ακόμα και σήμερα. Το σχέδιο ήταν ελεεινά απλό. Μια χούφτα ημέτεροι άνοιγαν μια επιχείρηση που μίσθωνε υπαμοιβόμενους εργάτες, πλύστες, καθαρίστριες. Μετανάστες φυσικά. Έπαιρνε και δυο - τρεις δημόσιες επιχειρήσεις, ΔΕΚΟ κλπ αναδοχή, εγγυημένη κονόμα δηλαδή. Ψίχουλα στους κολασμένους και αν κανένας τολμούσε να μιλήσει, στην καλύτερη απέλαση, στη χειρότερη, ΚΟΥΝΕΒΑ.Η Κωνσταντίνα Κούνεβα, είναι ακριβώς αυτό το παράδειγμα λειτουργίας των παρακρατικών επιχειρήσεων. Απλά "τόλμησε" να υψώσει ανάστημα. Δείτε λοιπόν λεπτομέρειες για την εργοδότρια εταιρεία, τον ιδιοκτήτη και τις σχέσεις του με το δημόσιο όπως μας τα περιγράφει το paramme. Και θα πάψετε να αναρωτιέστε γιατί κάποιες συναδέλφισες της έσκαγαν χιλιάρικα σε Νικολουτσόπουλους για να κατακτήσουν τα αυτοδίκαια και αυτονόητα.Διαβάστε την συνέχεια του άρθρου ΔΙΑΒΑΣΤΕ ΑΚΟΜΑ\nΟτι πολλοί ροκάνησαν από τα λεφτά των πακέττων δεν υπάρχει αμφιβολία. Ότι πολλοί έβγαλαν και μάλλον ξέπλυναν γκρίζα λεφτά στην σύγκλιση των επιτοκίων επίσης δεν υπάρχει αμφιβολίαΑλλά ο Σερ Τόμας; Ο Σερ Τόμας είναι νεοέλληνας επιχειρηματίας. Πρώτος ξάδερφος του σημερινού προέδρου του ΧΑ. Κολλητός συγγενής Μεγαλοπαράγονα πολιτικού και επομένως και του υιού αυτού. Ο Σερ Τόμας είναι ο κλασσικός νεοέλλην. Στην Νέα Υόρκη που θα ήταν σήμερα;Οι χρηματιστηριακές απάτες χρειάζονται φαύλους διαχειριστές αμοιβαίων, πρόθυμους δημοσιογράφους, βολικούς χρηματιστές, τραπεζίτες με κατανόηση, αλλά χωρίς τον επιχειρηματία με το αρχικό πακετάκι, τα αεροπλανάκια δεν απογειώνονται.Νομίζει κανείς ότι η σημερινή Επιτροπή Κεφαλαιαγοράς είναι καλύτερη; Η ο σημερινός πρόεδρος του ΧΑ. Απλά τα παιδιά ήταν χορτάτα και διεκπεραιώνουν τις μεγάλες δουλειές τρίτων... Ποιά απάτη θεωρείτε μεγαλύτερη; Τον ΟΤΕ ή τον σερ Τόμας; Την σημερινή Τράπεζα Χ ή αυτήν του 1999 (8000 προέβλεπε το παιδί ΤΟΤΕ). Τα αεροπλανάκια της Δέλτα Χρηματιστηριακής (κορφή του παγόβουνου) ή την επαναγορά ιδίων μετοχών από τις Τράπεζες σε αυτήν την αγορά...\nΟλα καλα, αλλα που κολλαει η κλωνατεξ, οι εκσυγχρονιστές και το βιτριολι θα μας εξηγησει κανεις??? Υπάρχει συσχετισμός των εκσυχρονιστων με το εγκλημα???ειχε το θυμα μετοχές της κλωνατέξ???? υπήρξε καθαριστρια του Σημιτη????Θυμιζει το ανεκδοτο, Τα σκουλήκια ουδεμία σχεση εχουν με το αστικό δίκαιο,τα σκουλήκια ομως.....\n...και μετά μιλάω. @10, 11Προφανως κα΄νετε πλάκα. Το άρθρο λέει και εταιρέιες και ονόματα. Απλά κάντε κλικ στη συνέχεια


Ηλικιωμένοι δεν φαίνεται να έχουν εξοικειωθεί με τις ηλεκτρονικές συναλλαγές - Οικονομία - Νέα Κρήτη\nΤώρα διαβάζετε: Ηλικιωμένοι δεν φαίνεται να έχουν εξοικειωθεί με τις ηλεκτρονικές συναλλαγές\nΤι δείχνει διαδικτυακή έρευνα της Ένωσης Εργαζομένων Καταναλωτών Ελλάδα\nΣύμφωνα και με το ΑΠΕ-ΜΠΕ, χρησιμοποιώντας δείγμα 366 συμμετεχόντων ηλικίας 60 ετών και άνω, διερευνήθηκαν, αφενός το επίπεδο εξοικείωσης των συμμετεχόντων με το διαδίκτυο, τις ηλεκτρονικές συσκευές, τις ψηφιακές συναλλαγές και υπηρεσίες και αφετέρου οι τάσεις και οι συνήθεις πρακτικές των ατόμων αυτής της ηλικίας γύρω από αυτά τα θέματα.\nΕίναι αρκετά ευαισθητοποιημένοι σε θέματα υποκλοπής των προσωπικών στοιχείων και γι' αυτό οι περισσότεροι δεν φυλάσσουν PIN και IBAN μαζί με τις κάρτες\nΤο ποσοστό των ανδρών ήταν 49,73% και των γυναικών 50,27%. Στην πλειοψηφία τους ανήκαν στην ηλικιακή ομάδα 60-65 ετών .Το μεγαλύτερο ποσοστό είναι συνταξιούχοι (63,66%). Το 20% έχουν μηνιαίο εισόδημα 0-500 ευρώ ενώ 40% έχουν μηνιαίο εισόδημα 500-1000 ευρώ.\nΗ έρευνα διενεργήθηκε από 1/05/2020 έως 20/05/2020 στη διεύθυνση www.eeke-seniors.gr


Μέχρι και στον Αττάβυρο ανέβαιναν οι Ροδίτες! ** Κάποιοι οδηγούσαν χωρίς δίπλωμα και κάποιοι άλλοι οδηγούσαν και μιλούσαν στο τηλέφωνο! ** Σύλληψη νεαρού για ναρκωτικά\nΒρίσκεστε εδώ: Home ΕΠΙΚΑΙΡΟΤΗΤΑ Μέχρι και στον Αττάβυρο ανέβαιναν οι Ροδίτες! ** Κάποιοι οδηγούσαν χωρίς δίπλωμα και κάποιοι άλλοι οδηγούσαν και μιλούσαν στο τηλέφωνο! ** Σύλληψη νεαρού για ναρκωτικά\nΔημοσιεύτηκε στις Δευτέρα, 09 Ιανουαρίου 2017 14:02\nΜέχρι στον Αττάβυρο ανέβαιναν οι συντοπίτες μας, προκειμένου να ευχαριστηθούν το χιόνι που έπεφτε προχθές αλλά και χθες το πρωί.\nΒέβαια, επρόκειτο για μια επικίνδυνη ανάβαση, η οποία, ωστόσο, άξιζε, καθώς δεν είναι σύνηθες φαινόμενο να βλέπεις στο νησί μας χιόνι! Μάλιστα, κάποιοι έπαιξαν χιονοπόλεμο και κάποιοι άλλοι δημιούργησαν χιονάνθρωπους, αλλά μέχρι να έρθουν στη Ρόδο είχε μείνει μόνο το... χιόνι!!\nΤην 07-01-2017 το πρωί συνελήφθη στην Κω, από αστυνομικούς του Τμήματος Ασφάλειας Κω, 25χρονος ημεδαπός γιατί κατείχε μικροποσότητα ακατέργαστης κάνναβης, η οποία κατασχέθηκε.\nΤη συνδρομή της Αεροπορίας Στρατού ζήτησε το ΕΚΑΒ προκειμένου να μεταφερθούν σε νοσοκομεία ασθενείς από νησιά του Αιγαίου, μέσα στο Σαββατοκύριακο.\nΣυγκεκριμένα, ελικόπτερο NH-90 μετέφερε με ασφάλεια ασθενή από την Τήνο στη Σύρο, καθώς και ασθενή από την Πάρο στη Σύρο, ενώ ελικόπτερο CH-47D μετέφερε με ασφάλεια ασθενή από την Kάρπαθο στη Ρόδο. Οι ασθενείς παρελήφθησαν από ασθενοφόρα του ΕΚΑΒ.\nΕίδατε το... ξύσιμο; Έδωσε 12 χιλιάρικα σε συντοπίτη μας από τη Σορωνή! Και βέβαια, η νέα χρονιά για τον Σορωνιάτη ξεκίνησε κατά τον καλύτερο δυνατό τρόπο, αφού το Ξυστό Λαχείο του χάρισε απλόχερα 12.000 ευρώ! Άντε, σε καλή μεριά, και καλά... ξυσίματα στη συνέχεια, με τις ίδιες ή και καλύτερες επιτυχίες!...\nΚάποιοι οδηγούσαν χωρίς δίπλωμα και κάποιοι άλλοι οδηγούσαν και μιλούσαν στο τηλέφωνο!\nΣτο πλαίσιο των τροχονομικών δράσεων, το μήνα Δεκέμβριο του 2016 πραγματοποιήθηκαν (25.769) απλοί και σύνθετοι τροχονομικοί έλεγχοι και βεβαιώθηκαν (778) παραβάσεις.\n• 126 για υπερβολική ταχύτητα\n• 105 για οδήγηση χωρίς άδεια ικανότητας οδηγού\n• 90 για οδήγηση δίκυκλου χωρίς χρήση προστατευτικού κράνους\n• 84 για οδήγηση αυτοκίνητου χωρίς χρήση ζώνης ασφαλείας\nΣΤΙΣ 21 ΙΑΝΟΥΑΡΙΟΥ 2017 ΣΤΟ ΡΟΔΙΝΙ\nΗ ΚΟΠΗ ΠΙΤΑΣ ΤΟΥ Γ.Σ. ΔΙΑΓΟΡΑΣ\nΤο Σάββατο 21 Ιανουαρίου 2017 στις 6μ.μ., στην αίθουσα του Ροδινιού\nΠαράλληλα, θα βραβευθούν οι αθλητές και οι ομάδες του που διακρίθηκαν\nτο Ολυμπιακό Έτος 2016 στο ποδόσφαιρο, το μπάσκετ, το βόλεϊ, τον στίβο\nκαι την ποδηλασία.


Τα ταξίδια ενός 2χρονου που από νεογέννητο έκανε το γύρο του κόσμου! (εικόνες) - Mothersblog.gr\nΤα ταξίδια ενός 2χρονου που από νεογέννητο έκανε το γύρο του κόσμου! (εικόνες)\n26 Ιαν 2015\tΠΑΙΔΙ\nΑπό την ώρα που γεννήθηκε μέχρι τώρα που έγινε δύο ετών έχει ταξιδέψει σε όλον τον κόσμο.\nΟ μικρός εξερευνητής, που θα δείτε στις παρακάτω φωτογραφίες, αντί να παίζει με τα παιχνίδια της ηλικίας του, τα αυτοκινητάκια για παράδειγμα, εξερευνεί την κάθε γωνιά του πλανήτη, κάνει ορειβασία και πεζοπορία.\nΟ Μπόντι Μπένετ από τις ΗΠΑ με τους γονείς τους, έχουν διανύσει χιλιάδες χιλιόμετρα κάνοντας πεζοπορία σε όλα τα μήκη των Ηνωμένων Πολιτειών. Οι γονείς του, είναι λάτρης αυτού του αθλήματος κι από την στιγμή που γεννήθηκε ο γιος τους θέλησαν να τον παίρνουν μαζί τους από την ηλικία των 5 ημερών!\nΔείτε μερικές φωτογραφίες από τα ταξίδια της οικογένειας.\nΔΙΧΡΟΝΟΣ ΚΑΙ ΤΑΞΙΔΙΑ


Σύσταση εταιρείας στο Λονδίνο σε μία μόλις μέρα από την UKBC | UKBCUKBC LONDON\nUKBC YOUR ONE STOP SOLUTION\nΣύσταση εταιρείας στο Λονδίνο σε μόλις μία ημέρα από την UKBC\nΗ Σύσταση εταιρείας στο Λονδίνο αποτελεί την ιδανική επιλογή για κάποιον που επιθυμεί η εταιρεία του να αποκτήσει αξιοπιστία αλλά και διεθνές προφίλ. Η αγγλική εταιρεία περιορισμένης ευθύνης (Limited Company) είναι μία εταιρική μορφή που επιτρέπει στους συμμετέχοντες σε αυτή να αναπτύσσουν επιχειρηματικές δραστηριότητες όχι μόνο εντός και φυσικά εκτός της χώρας χωρίς να απαιτεί την φυσική τους παρουσία.\nΕπιπλέον, το βρετανικό φορολογικό δίκαιο παρέχει πληθώρα ευνοϊκών φορολογικών διατάξεων, γεγονός που καθιστά την ίδρυση της αρκετά ελκυστική.\nΣημαντικά πλεονεκτήματα από τη σύσταση εταιρείας στο Λονδίνο\nΜε τη σύσταση εταιρείας στο Λονδίνο ο επιχειρηματίας έχει τα εξής σημαντικά πλεονεκτήματα:\nΤα τιμολόγια που εκδίδουν οι Εταιρείες στο Ηνωμένο Βασίλειο (Αγγλία) αναγνωρίζονται κανονικά σε όλες τις χώρες της ΕΕ συμπεριλαμβανομένης και της Ελλάδας. Ο λόγος είναι ότι η Αγγλία δεν εντάσσεται στις χώρες με προνομιακό φορολογικό καθεστώς και η τυπική φορολογική απόκλιση της Αγγλίας με την Ελλάδα, δεν είναι πάνω από 50% (όπως με την Βουλγαρία, την Ρουμανία, την Κύπρο και λοιπούς φορολογικούς προορισμούς).\nΜειώνει τον επιχειρηματικό του κίνδυνο ως φυσικό πρόσωπο στην Ελλάδα.\nΜειώνει τους φορολογικούς συντελεστές.\nΑποφεύγει την τυπολατρία του ελληνικού φορολογικού συστήματος.\nΜειώνει το κόστος λογιστικής παρακολούθησης της εταιρείας.\nΑποκτά ένα παγκόσμιο επιχειρηματικό προφίλ.\nΤο καταβλητέο μετοχικό κεφάλαιο που απαιτείται για την ίδρυση της συγκεκριμένης εταιρικής μορφής ανέρχεται στο ποσό της 1£ (Λίρας Αγγλίας).\nΗ ισχυρή, μεγάλη και προσοδοφόρα Βρετανική αγορά!\nΆλλος ένας λόγος για να επιλέξετε και εσείς το Λονδίνο είναι η ισχυρή, μεγάλη και ιδιαίτερα προσοδοφόρα βρετανική αγορά.\nΕπιπρόσθετα. το Λονδίνο, που αποτελεί το παγκόσμιο μητροπολιτικό κέντρο των επιχειρήσεων και είναι από τα ισχυρότερα κέντρα λήψης αποφάσεων, έχει το φιλικότερο πλαίσιο για την ίδρυση εταιρειών κατοίκων με διαφορετικούς τόπους διαμονής και δραστηριοποίησης.\nΛονδίνο, η παγκόσμια μέκκα του επιχειρηματικού κόσμου!\nΔιεισδύοντας και εσείς στην παγκόσμια μέκκα του επιχειρηματικού κόσμου πετυχαίνεται:\nνα διευρύνετε το δίκτυο συνεργασιών σας και να αναπτύξετε το πελατολόγιο σας,\nνα ενισχύσετε την εμπορική και εξαγωγική σας δραστηριότητα,\nνα αναπτύξετε την εταιρεία σας σε ένα σωστό και σταθερό πλαίσιο με χαμηλή φορολογία και ευνοϊκή νομοθεσία για τις επιχειρήσεις.\nΠροχωρήστε κι εσείς στη σύσταση εταιρείας στο Λονδίνο και αποκτήστε πρόσβαση στις διεθνείς αγορές, χαμηλότερη φορολογία και υψηλότερη αξιοπιστία.\nΕαν ενδιαφέρεστε να ανοίξετε και εσείς τη δική σας εταιρεία στο Λονδίνο, συμπληρώστε τα στοιχεία σας στην παρακάτω φόρμα και θα σας καλέσουμε για ένα 15λεπτο ΔΩΡΕΑΝ συμβουλευτικής.\nεπιχείρηση στο Λονδίνο\nίδρυση εταιρείας στο Λονδίνο\nΜάθε τα πάντα για τη φορολογία στην Αγγλία\nΊδρυση εταιρείας στην Αγγλία – Μάθε τα ΠΑΝΤΑ με ένα ΚΛΙΚ\nAll rights reserved - © UKBC LONDON


Η 16χρονη Μαρία-Αναστασία από την Πτολεμαΐδα ζητά δικαίωμα στην πραγματική ελληνική Παιδεία… | KOZANILIFE.GR\nΗ «αθώα» οικογένεια Κλικλίκου…\nΜεγάλο το ενδιαφέρον για ιδιωτικές επενδύσεις μέσω LEADER στην Κοζάνη\n-«Μας μαθαίνουν να λύνουμε εξισώσεις κανένας όμως δεν μας μύησε στη φιλοσοφία των μαθηματικών. Μας μαθαίνουν πώς να αναλύουμε ποιήματα, να βρίσκουμε ομοιοκαταληξία, μέτρο και ενότητες, αλήθεια όμως, ενδιαφέρθηκε, κανείς να μας μιλήσει για την αγάπη, τη φιλία, τους ανθρώπους»\n-«ΟΧΙ, κύριοι καθηγητές. Δεν ζητάμε περισσότερα μεταπτυχιακά, ζητάμε κάτι πολύ απλό …να μας μιλάτε μέσα από την ψυχή σας, να μας αντιμετωπίζετε ως ανθρώπους με ανάγκες εκτός σχολείου, να θυμηθείτε και να μας θυμίσετε τι έχει πραγματική αξία στη ζωή».\nΣε μια χώρα που η τρόικα διατάζει και η κυβέρνηση υπακούει χωρίς αναστολές και δισταγμούς, σε μια χώρα που τα τμήματα των πανεπιστημίων της περιφέρειας έκλεισαν αφού πλέον οι δανειστές δεν θέλουν σε καμία περίπτωση να καλλιεργηθούν τα νέα μυαλά που έρχονται και έχουν θυμό μέσα τους γιατί δεν θα έχουν τις ευκαιρίες να δράσουν και να ξεδιπλώσουν την ενέργεια τους και τις γνώσεις τους, σε αυτή τη χώρα λοιπόν φαίνεται πως οι νέοι άνθρωποι παρά τα ανυπέρβλητα εμπόδια δεν χάνουν την ελπίδα και διεκδικούν μια θέση κάτω από τον ήλιο. Μια 16χρονη κοπέλα από την Πτολεμαΐδα η Αναστασία Μαρία Μαμαλίγκα θέλει να μοιραστεί με το Πινάκιο τις σκέψεις της και ταυτόχρονα διερωτάται γιατί το εκπαιδευτικό σύστημα εξακολουθεί και παράγει νέους με παθητική μόρφωση. Διαβάστε το κείμενο που μας έστειλε\nΤι θέλεις να γίνεις όταν μεγαλώσεις ;\nΤης Αναστασίας Μαρίας Μαμαλίγκα\nΔεν ξέρω τι θέλω να γίνω. Συγγνώμη που δεν ξέρω. Ξέρω όμως τι μου αρέσει. Μου αρέσει να ζωγραφίζω, να χορεύω, να βγάζω φωτογραφίες. Μου αρέσει να παίζω θέατρο και να κάνω κατασκευές. Ποιος όμως θα ασχοληθεί με κάποιο από τα παραπάνω;\nΜας μαθαίνουν μετάφραση αρχαίων κειμένων κι όμως κανένας δεν μας δίδαξε να σεβόμαστε την αρχαία μας παράδοση. Μας μαθαίνουν να λύνουμε εξισώσεις κανένας όμως δεν μας μύησε στη φιλοσοφία των μαθηματικών. Μας μαθαίνουν πώς να αναλύουμε ποιήματα, να βρίσκουμε ομοιοκαταληξία, μέτρο και ενότητες, αλήθεια όμως, ενδιαφέρθηκε, κανείς να μας μιλήσει για την αγάπη, τη φιλία, τους ανθρώπους\nΟΧΙ, κύριοι καθηγητές. Και αυτό είναι που πρέπει να αλλάξει. Δεν ζητάμε περισσότερα μεταπτυχιακά, ζητάμε κάτι πολύ απλό …να μας μιλάτε μέσα από την ψυχή σας, να μας αντιμετωπίζετε ως ανθρώπους με ανάγκες εκτός σχολείου, να θυμηθείτε και να μας θυμίσετε τι έχει πραγματική αξία στη ζωή.\nΣτην Ελλάδα του 21ου αιώνα, όπου ο κύριος, αν όχι μοναδικός, στόχος του σχολείου συνεχίζει να είναι η παραγωγή ακόμη μιας φουρνιάς παθητικοποιημένων πολιτών, τα παιδιά εξακολουθούν να αναφέρονται σε κατευθύνσεις και όχι σε δικούς τους προσωπικούς στόχους που να ανταποκρίνονται σε κάποιο ταλέντο.\nΩς πότε όμως σε αυτή τη χώρα το εκπαιδευτικό σύστημα θα υποστηρίζει τη δυσκαμψία της κοινωνίας μας να εντοπίσει και να αναγνωρίσει τις πραγματικές κλίσεις των μαθητών και ως πότε κάθε τι διαφορετικό και μη εναρμονισμένο με τον μέσο όρο θα τείνει να αποβληθεί;\nΤο μόνο που μένει να δούμε είναι έως ποιου σημείου θα συνεχιστεί αυτή η κατάσταση.\nΑπό το pinakio.blogspot.gr\nΆνοιξε τις πύλες του το αεροδρόμιο της Κοζάνης για την Egnatia Aviation και τον κόσμο – Δείτε βίντεο και φωτογραφίες 15/07/2018\nΤο στοίχημα της Ημέρας: Από MVP σε MVP 15/07/2018


DJ: Την Παρασκευή στις ελληνικές τράπεζες τα 18 δισ. | Bank Wars - Τράπεζες\nDJ: Την Παρασκευή στις ελληνικές τράπεζες τα 18 δισ.\nΟι ελληνικές τράπεζες θα λάβουν τα “αργοπορημένα” κεφάλαια διάσωσης την Παρασκευή, δήλωσε στο Dow Jones Newswires στέλεχος μεγάλης ελληνικής τράπεζας.\n“Έχουμε ενημερωθεί από το Ταμείο Χρηματοπιστωτικής Σταθερότητας πως το τραπεζικό σύστημα θα έχει πρόσβαση στα κεφάλαια την Παρασκευή”, δήλωσε το στέλεχος. “Υπήρξε μεγάλη καθυστέρηση, αλλά κάλλιο αργά παρά ποτέ”.\nΤο Ταμείο αναμένεται να διοχετεύσει το ποσό των 18 δισ. δολαρίων στις μεγαλύτερες ελληνικές τράπεζες, στο πλαίσιο του πακέτου στήριξης του χρηματοπιστωτικού κλάδου από την Ε.Ε. και το ΔΝΤ.\nΠρόκειται για προκαταβολή από το συνολικό ποσό των 25 δισ. δολαρίων που προορίζεται για την ανακεφαλαιοποίηση των τραπεζών που έχει τεχνικά χρεοκοπήσει μετά το πρόγραμμα ανταλλαγής ομολόγων που πραγματοποίησε η ελληνική κυβέρνηση το Μάρτιο.


Η’ Ομιλος: Ο πιο αμφίρροπος | Betplayer - Το site για το στοίχημα\n12/06/2018 - 01:07\nΗ’ Ομιλος: Ο πιο αμφίρροπος\nΟ 8ος και πιο αμφίρροπος όμιλος του Μουντιάλ της Ρωσίας, αφού και οι 4 ομάδες έχουν μοιρασμένες πάνω-κάτω πιθανότητες πρόκρισης.\nΚΟΛΟΜΒΙΑ: Από τις καλύτερες ομάδες που είδαμε στο Μουντιάλ του 2014, έφτασε για πρώτη φορά στην ιστορία της μέχρι τα προημιτελικά, όπου αποκλείστηκε πολύ δύσκολα από τη διοργανώτρια Βραζιλία. Συνεχίζει με τον Αργεντίνο προπονητή Χοσέ Πέκερμαν, ο οποίος καθόταν στον πάγκο της ομάδας της πατρίδας του στο Μουντιάλ της Γερμανίας το 2006. Κατέλαβε την 4η θέση στα προκριματικά της CONMEBOL, εξασφαλίζοντας οριακά το τελευταίο απευθείας εισιτήριο για την Ρωσία. Ο αρχηγός και πρώτος της σκόρερ όλων των εποχών Ραδαμέλ Φαλκάο έρχεται από μια πολύ καλή χρονιά με τη Μονακό, όπως και ο Χάμες Ροντρίγκες (πρώτος σκόρερ του Μουντιάλ της Βραζιλίας!) με τη Μπάγερν Μονάχου, γενικά έχει αρκετούς παίκτες παγκόσμιας κλάσης σε όλες τις θέσεις. Πόνταρα στο 4.00 του Φαλκάο για πρώτος της σκόρερ, απόδοση που είχε ξεκάθαρα αξία και ήταν αναμενόμενο να πέσει στους περισσότερους μπουκ.\nΠΟΛΩΝΙΑ: Φτάνει για 8η φορά στην ιστορία της σε Μουντιάλ, δύο φορές έφτασε στα ημιτελικά (1974, 1982), ωστόσο αμφότερες έμεινε εκτός τελικού και κατέκτησε την 3η θέση. Τελευταία της παρουσία σε Παγκόσμιο Κύπελλο το 2006 στη Γερμανία, όπου δεν κατάφερε να περάσει τους ομίλους. Ο Άνταμ Ναβάλκα ποντάρει πολλά στην επίθεσή του, με τον αρχηγό Ρόμπερτ Λεβαντόφσκι να αναδεικνύεται πρώτος σκόρερ των ευρωπαϊκών προκριματικών με 16 γκολ. Στο πλάι του θα έχει πλέον και τον Αρκάντιους Μίλικ, ο οποίος ξεπέρασε τον τραυματισμό του. «Αγκάθι» η άμυνά της, η χειρότερη απ’ όλες τις πρωτοπόρους των προκριματικών ομίλων της Ευρώπης, την στιγμή μάλιστα που ο στυλοβάτης Καμίλ Γκλικ τραυματίστηκε στον αριστερό ώμο την ημέρα που δηλώθηκε η τελική 23άδα στη FIFA και η συμμετοχή του στο Μουντιάλ παραμένει αμφίβολη.\nΣΕΝΕΓΑΛΗ: Εκανε την παρθενική της εμφάνιση σε Μουντιάλ στην Απω Ανατολή το 2002, κερδίζοντας στο εναρκτήριο ματς την τότε πρωταθλήτρια κόσμου Γαλλία για να φτάσει στη συνέχεια μέχρι τα προημιτελικά. Εκτοτε δεν ξανάπαιξε σε τελική φάση Παγκοσμίου Κυπέλλου. Ο τότε διεθνής Αλιού Σισέ τώρα βρίσκεται στον πάγκο της, έχοντας μια ταλαντούχα αποστολή όπου σχεδόν όλοι οι παίκτες αγωνίζονται στην Ευρώπη. Στην άμυνα δεσπόζει ο Κουλιμπαλί της Νάπολι, πολλά καλά ονόματα στην επίθεση όπου ξεχωρίζουν οι Μουσά Σο, Κεϊτά Μπαλντέ και ο Μανέ, που είναι το αστέρι της.\nΙΑΠΩΝΙΑ: Θα δώσει για 6η φορά στην ιστορία της το «παρών» σε Μουντιάλ, η πρώτη ήταν το 1998 στη Γαλλία και από τότε προκρίνεται ανελλιπώς στα τελικά. Μάλιστα, στις δύο από τις προηγούμενες πέντε παρουσίες της σε Μουντιάλ, πέρασε στους «16». Η πρώτη ήταν το 2002, στο Παγκόσμιο Κύπελλο το οποίο συνδιοργάνωσε με τη Νότια Κορέα, και η δεύτερη στο Μουντιάλ της Νότιας Αφρικής το 2010. Μεγάλη αναστάτωση προκλήθηκε με την απόλυση του Βαχίντ Χαλίλχοτζιτς δύο περίπου μήνες πριν την έναρξη του Μουντιάλ, αντικαταστάτης του Βόσνιου ο παλιός διεθνής Ακίρα Νισίνο, ο προπονητής με τα περισσότερα παιχνίδια στο ιαπωνικό πρωτάθλημα και αυτός που οδήγησε την Ολυμπιακή ομάδα της χώρας σε νίκη επί της Βραζιλίας το 1996 στην Ατλάντα. Οι περισσότεροι παίκτες της αποστολής αγωνίζονται στην Ευρώπη, αρχισκόρερ της είναι ο Οκαζάκι της Λέστερ. Ευάλωτη στα στημένα, καθώς είναι η 2η πιο κοντή ομάδα του Μουντιάλ, με μέσο όρο ύψους 1,78.\nΟλοκληρώσαμε με τις παρουσιάσεις των 8 ομίλων και των 32 ομάδων, στο κείμενο της Τετάρτης, παραμονή της πρεμιέρας του Μουντιάλ, θα γίνει μια τελευταία ανάλυση και σύνοψη όλων των μακροχρόνιων στοιχημάτων που απασχόλησαν την στήλη...


Εγκύκλιος της Υπηρεσίας Ασφαλείας της Βουλής με τα αυξημένα μέτρα ελέγχου της αλληλογραφίας ~ Δημοκρατική Ενωτική Κίνηση Αστυνομικών (Δ.Ε.Κ.Α.)\nΕγκύκλιος της Υπηρεσίας Ασφαλείας της Βουλής με τα αυξημένα μέτρα ελέγχου της αλληλογραφίας\nΑν δεν φέρει ευδιάκριτες, εγγραφές αποστολέα-παραλήπτη ή ταχυδρομικές σφραγίδες.\nΤσαλακώματα στον φάκελο.\nΜία μυρωδιά πρικραμύγδαλου ή απλώς αμύγδαλου.\nΥπερβολική χρήση κολλητικής ταινίας.\nΠακέτα με διάφορες διαρροές ουσιών ή ουσίες που μπορούμε να τις αισθανθουμε με την αφή.\nO φάκελος που έχει ορατές καλωδιώσεις ή αλουμινόχαρτο ή φέρει ενδείξεις «εύθραστο-προσεκτική μεταχείριση-προσωπικό-εξπρές-εμπιστευτικό».\nCategories: ΒΟΥΛΗ, ΔΙΑΤΑΓΕΣ


ΔΟΚΙΜΗ: Kia ProCeed 1.4 T-GDI GT LINE - Η Kia αλλάζει τη γκάμα της, τολμά και σχεδιάζει ένα μοντέλο γεμάτο γοητεία - gocar.gr - GoForward\nΓιάννης Καλογερόπουλοςστις 10.05.2019\nβασική έκδοση από 22.190 €\nδοκιμάζουμε την έκδοση 1.4T GT Line - 24.690 €\nΗ Kia έχοντας ως βασικούς πυλώνες την αξιοπιστία, την τεχνολογία και την αισθητική έχει μπει δυνατά στο παιχνίδι. Η έλευση του Peter Schreyer στο τιμόνι του σχεδιαστικού τμήματος της Kia το 2006 έδωσε φρεσκάδα, δυναμισμό και δίχως άλλο μια πιο ευρωπαϊκή νότα. Αυτό ήταν μόνο η αρχή, αφού η εταιρεία δούλεψε σκληρά πάνω σε αυτή τη φιλοσοφία δημιουργώντας όχι απλώς ανταγωνιστικά μοντέλα που ακολουθούν, αλλά που προηγούνται. Από τότε πολλά άλλαξαν στους κόλπους της Kia, αλλά στο σύνολο της αγοράς.\nΤα SUV πήραν το τιμόνι στις πωλήσεις, διαμορφώνοντας ένα νέο τοπίο στην αγορά, όπου κάποιες εκδόσεις δεν είχαν χώρο. Μεταξύ αυτών οι 3θυρες λιγότερο πρακτικές εκδόσεις των μοντέλων, οι οποίες φαίνεται ότι πλέον δεν βρίσκονται στη λίστα προτιμήσεων των αγοραστών. Διαβάζοντας τις τάσεις λοιπόν, οι άνθρωποι της Kia άλλαξαν τη γκάμα του Ceed και στη θέση του γνωστού δυναμικού και σπορτίφ pro_ceed με το 3θυρο παρουσίασαν μια 5θυρη έκδοση με μοντέρνα και λιγότερο γνωστή αισθητική shooting brake.\nΣε πολλούς ίσως αυτή η κατηγορία να μην λέει πολλά, αφού ήρθε τα τελευταία χρόνια στα μέρη μας και υιοθετήθηκε από premium μοντέλα, την αύρα των οποίων διεκδικεί με αξιώσεις το νέο Kia ProCeed, όπως πλέον (χωρίς παύλα) γράφεται στη νέα γενιά του. Αρχικά με την αισθητική του, που ξεφεύγει από τα τετριμμένα και χαράσσει νέα μονοπάτια στην πιο προσιτή εκδοχή της κατηγορίας των μικρομεσαίων μοντέλων. Η σχεδίαση και η εξέλιξη έγινε στο τμήμα R&D της Kia στην Φρανκφούρτη της Γερμανίας, με τη συναρμολόγηση να γίνεται στις εγκαταστάσεις της φίρμας στη Zilina της Σλοβακίας, δίπλα στα Ceed και Ceed Sportwagon, που συμπληρώνουν τη γκάμα του μοντέλου.\nΤο ProCeed λοιπόν έρχεται να τοποθετηθεί, όσον αφορά το μέγεθος πάνω, τόσο από την 5θυρη εκδοχή του Ceed, όσο και από αυτή με το πλέον πρακτικό αμάξωμα στέσιον βάγκον. Στην πράξη, με μήκος 4.605 mm είναι ελαφρώς (5 mm) πιο μακρύ από το Sportwagon, με πιο μεγάλο πρόβολο (885 mm). Αντίθετα, με ύψος 1.422 mm είναι 43 mm πιο κοντό από το Sportwagon, ενώ κάθεται πιο κοντά στο έδαφος, έχοντας καθαρή απόσταση από αυτό 135 mm.\nΑλλαγές έχουν γίνει και στην ανάρτηση, η οποία είναι 10 mm πιο χαμηλή από του Ceed, με πιο σφιχτές ρυθμίσεις σε ελατήρια και αντιστρεπτική πίσω, έχοντας επίσης και διαφορετικό offset στους μεγάλους τροχούς του, αλλά διατηρώντας την ίδια αρχιτεκτονική όπως και στις άλλες εκδόσεις, με Γόνατα McPherson εμπρός και πολλαπλούς συνδέσμους πίσω. Για το χτίσιμο του ομολογουμένως ξεχωριστού Kia ProCeed χρησιμοποιείται η πλατφόρμα K2, με μεταξόνιο κοινό, στα 2.650 mm.\nΤο άθροισμα των επιμέρους αλλαγών κολακεύει το αυτοκίνητο και παρά το γεγονός ότι η αισθητική ανήκει στη σφαίρα του υποκειμενικού, δεν μπορείς να μην αναγνωρίσεις τις κομψές γραμμές του και κυρίως το τελείωμά του, που έχει μια νότα από Porsche Panamera Sport Turismo. Τα ενιαία πίσω φώτα που αγκαλιάζουν την πέμπτη πόρτα με τη μεγάλη καμπύλη, την έντονη κλίση της οροφής, το μεγάλο τόξο και το κρύσταλλο που σχηματίζει γωνία 64,2% σε σχέση με τα 52,4% και τα 50,9% των Ceed και Ceed Sportwagon, αποτελεί χαρακτηριστικό γνώρισμα του ProCeed.\nΣτο εσωτερικό τα πράγματα είναι περισσότερο γνώριμα για αυτούς που έχουν μια εικόνα από το 5θυρο Ceed. Η εργονομία κυριαρχεί, με το ταμπλό να είναι χωρισμένο σε δύο ζώνες για καλύτερη διαχείριση, τόσο σε επίπεδο λειτουργίας, όσο και αισθητικής. Μια μεγάλη οθόνη αφής επτά ιντσών στο κέντρο του ταμπλό κυριαρχεί, παρέχοντας πρόσβαση στο σύστημα πολυμέσων με το εύκολο μενού. Η ποιότητα βρίσκεται στα ίδια υψηλά επίπεδα, με μαλακά πλαστικά στο πάνω μέρος και σκληρότερα πιο χαμηλά, που όμως διακρίνονται για τη συναρμογή και το φινίρισμά τους. Οι διαφορές εστιάζονται στην επένδυση της οροφής, η οποία είναι μαύρη, ενώ επιπλέον ένα νίκελ διακοσμητικό σε καλωσορίζει με το άνοιγμα της πόρτας.\nΣτο στάνταρ εξοπλισμό ανήκει το κοφτό τιμόνι που ενισχύει την πιο σπορ εικόνα του μοντέλου. Πιο πολλές είναι οι επιλογές όσον αφορά τα εμπρός καθίσματα, με τη στήριξη που παρέχουν να ανταγωνίζεται την άνεση που προσφέρουν. Για τους άνετους χώρους φροντίζει το μεγάλο μεταξόνιο, με τέσσερα άτομα κανονικού αναστήματος να ταξιδεύουν ατσαλάκωτοι. Το ίδιο όμως δεν ισχύει για την επιβίβαση των πίσω, οι οποίοι θα πρέπει, λόγω της έντονα κεκλιμένης οροφής, να προσέξουν το κεφάλι τους κατά την επιβίβαση – αποβίβαση, αλλά μέχρι εκεί, αφού μέσα θα νιώσουν άνετα. Ο χώρος αποσκευών εντυπωσιάζει με τη χωρητικότητα που αγγίζει τα 594 λίτρα, αλλά και τις λύσεις που προσφέρει σε επίπεδο πρακτικότητας.\nΤο διπλό πάτωμα κρύβει αρκετές θήκες που φιλοξενούν και συγκρατούν τα μικρότερα αντικείμενα, ενώ αυτές μπορούν να αφαιρεθούν, κάνοντας το χώρο αποσκευών πιο βαθύ. Οι πλάτες των πίσω καθισμάτων πέφτουν σε αναλογία 40:20:40 με την απελευθέρωση να γίνεται εύκολα με το τράβηγμα ενός λεβιέ μέσα από τον χώρο αποσκευών.\nΣτο δρόμο και παρά το γεγονός ότι το ProCeed έχει την ίδια αρχιτεκτονική με τις άλλες εκδόσεις του μοντέλου, ξεχωρίζει, αφού οι μηχανικοί της Kia έχουν αλλάξει τις παραμέτρους. Οι πολλαπλοί σύνδεσμοι πίσω έχουν διαφορετικές ρυθμίσεις στα αμορτισέρ, στα ελατήρια και την αντιστρεπτική, τα οποία είναι 22% και 3% πιο σφιχτά αντίστοιχα, με το αμάξωμα να είναι 10 mm χαμηλότερο από το Ceed.\nΙδιαίτερη προσοχή έχει δοθεί στην ομοιογένεια του χαρακτήρα του, με το ProCeed να είναι πιο ολοκληρωμένο, παρά εστιασμένο σε έναν τομέα. Προσφέρει αξιόλογη άνεση και ποιότητα κύλισης που συνδυάζεται με ησυχία στην καμπίνα των επιβατών που εκτιμάς στην καθημερινότητα και ιδιαίτερα στα μεγαλύτερα ταξίδια.\nΕκεί συμβάλει το μερίδιο του και ο εύρωστος τούρμπο κινητήρας βενζίνης 1,4 λίτρων με απόδοση 140 ίππων. Σημαντικό ρόλο στη λειτουργία του διαδραματίζει η πλούσια ροπή των 242 Nm που είναι διαθέσιμη από χαμηλά, κοντά στο ρελαντί, στις 1.500 rpm. Τραβάει θετικά σε κάθε πάτημα του δεξιού πεντάλ, με το θετικό σε αίσθηση 6άρι χειροκίνητο κιβώτιο ταχυτήτων να μοιράζει καλά το… παιχνίδι.\nΑνεβάζει μέχρι ψηλά, φτάνοντας στο όριο περιστροφής χωρίς να δυσανασχετεί. Το γρήγορο τιμόνι με τις διαφορετικές επίσης ρυθμίσεις, παρέχει καλή πληροφόρηση για τα δρώμενα, με τον οδηγό να απολαμβάνει κάθε είδους διαδρομή.\nΘόρυβος για τους πίσω\nΣτις ευθείες το ProCeed δείχνει τον ταξιδιάρικο χαρακτήρα του, συνεπικουρούμενο και από τις αξιόλογες επιδόσεις του. Η τυπική διαδικασία επιτάχυνση 0-100 km/h ολοκληρώνεται σε 9,1 sec, ενώ η μέγιστη ταχύτητα αγγίζει τα 210 km/h/. Στις στροφές κρύβει το βάρος του (1.378 κιλά) και τις διαστάσεις του, επιδεικνύοντας αξιοσημείωτη ευελιξία και αμεσότητα. Η τεχνολογία Torque Vectoring βοηθάει το εμπρός μέρος να κρατάει την πορεία του χωρίς να ανοίγει ή να χαζεύει με άσκοπα σπιναρίσματα. Ανάλογα το πίσω μέρος δείχνει κάποιες τάσεις ανεξαρτητοποίησης που βοηθούν στη γρήγορη οδήγηση, με το ESC (Electronic Stability Control) που δεν απενεργοποιείται να έχει σε κάθε περίπτωση τον έλεγχο στα χέρια του. Τα φρένα με την άμεση απόκριση εντυπωσιάζουν με την απόδοσή τους. Από την άλλη η κατανάλωση κυμάνθηκε στα 8 lt/100 km, με την τιμή αυτή να διαμορφώνεται προς τα πάνω υπό πίεση και σε συνθήκες πόλης, ενώ πέφτει χαμηλότερα σε ανοιχτό δρόμο.\nΌσον αφορά την ασφάλεια το Kia ProCeed προσφέρει σύστημα αποφυγής πιθανής σύγκρουσης, αυτόματους προβολείς μεγάλης σκάλας, παρακολούθηση προσοχής οδηγού, σύστημα διατήρησης λωρίδας με επίπεδο δύο αυτόνομης οδήγησης. Μέσω ραντάρ παρακολουθεί τα δρώμενα και ελέγχει την επιτάχυνση την επιβράδυνση και το τιμόνι, διατηρώντας ασφαλή απόσταση από το προπορευόμενο όχημα σε ταχύτητες από 0 έως 180 km/h.\nΔίχως άλλο το Kia ProCeed είναι μια ξεχωριστή πρόταση στην κατηγορία, με έντονη προσωπικότητα, αξιόλογη πρακτικότητα, ενδιαφέρουσα συμπεριφορά στο δρόμο και μπόλικη τεχνολογία που το καθιστά ολοκληρωμένο. Το ProCeed είναι διαθέσιμο μόνο σε έκδοση GT Line η οποία εκτός από την αισθητική της διακρίνεται για το πλούσιο επίπεδο εξοπλισμού που προσφέρει, αντισταθμίζοντας σε μεγάλο βαθμό την τιμή του 1.4 T-GDi της δοκιμής μας που φτάνει τα 24.690 ευρώ.\nΤο νέο Kia ProCeed στην Ισπανία\nCATEGORYΤο νέο Kia ProCeed στην Ισπανία


ΤΑ ΖΥΜΑΡΕΝΙΑ ΑΝΘΡΩΠΑΚΙΑ ΤΟΥ ΑΓΙΟΥ ΑΝΤΩΝΙΟΥ | Karmanor\nΚάθε χρόνο, στις 17 του Γενάρη, δρασκελούσαν οι Σφακιανοί τις πλαγιές κι έφταναν στον μικρό σπηλαιώδη ναό κρατώντας τα πρωτότυπα μα και τα πιο εκφραστικά τάματα που διέσωσε η λαϊκή μας λατρεία: Ανθρωπάκια φτιαγμένα με ζυμάρι και ψημένα στον φούρνο. Ανθρωπάκια ή ανθρώπινα μέλη. Χέρια, πόδια, κεφάλια, μάτια, καρδιές...\nΤόπος του θρύλου\nΤόπος άγονος, γη ξερή, μα από τα σπλάχνα της προβάλλουν πότε κάποιες αρχαίες κολόνες, πότε όστρακα από σπασμένα κεραμικά, πότε απομεινάρια και μνήμες από σηκωμούς κι επαναστάσεις.\nΚι η θάλασσα απέραντη κι ακαταλάγιαστη, όσο και τα βουνά που νομίζεις πως πέφτουν με ορμή στα νερά της. Ο τουρισμός επέφερε το πιο βαρύ πλήγμα στην ιστορία του τόπου μα και την πιο μεγάλη ανάσα· οι αντιφάσεις της ζωής δεν έχουνε τέλος. Όπως κι οι αντιφάσεις του κόσμου μας. Ο τουρισμός προκάλεσε αλλοιώσεις ανεπανόρθωτες και παράλληλα έδωσε το φιλί της ζωής σε μια κοινωνία που ακολουθούσε φθίνουσα πορεία, επίσης ανεπανόρθωτη. Το Λουτρό έχει αλλάξει! Όπως τόσες και τόσες μικρές πατρίδες, αγαπημένες.\nΤο ξεχασμένο και το αναλλοίωτο\nΣκεφτόμουν τι είναι εκείνο που αντιστέκεται, κρατά περισσότερο, καθώς ανηφορίζαμε με τον καρδιακό φίλο, τον Γιώργο τον Πατρουδάκη, στο μονοπάτι για να φτάσομε στο σπηλαιώδη ναό του Αγίου Αντωνίου. Και έδωσα μόνος μου την απάντηση: η ψυχή των ανθρώπων. Χρειάστηκε να περάσει λίγος καιρός για να επιβεβαιωθεί αυτή η μάλλον πρόχειρη σκέψη.\nΟ Γιώργος ζήτησε πριν από χρόνια (τον Γενάρη του 2004) από τις γυναίκες να θυμηθούν το έθιμο που τα τελευταίο χρόνια είχε ατονήσει: τα ψωμιά – τάματα, αυτές τις ιδιότυπες προσφορές στον Άγιο.\nΟι παλιές ζυμώτρες θυμήθηκαν την απέριττη αφαιρετική τεχνική τους, τα νέα παιδιά από κοντά, ταξίματα παλιά εκπληρώθηκαν κι ο μικρός ναός γέμισε τάματα, μύρισε φρέσκοψημένο ψωμί και ευλάβεια, όπως τη βιώνει στην καθημερινότητα του ο λαϊκός άνθρωπος, ο φούρνος των Ορφανουδάκηδων έγινε μετερίζι της μνήμης.\nΈθιμο μοναδικό, όσο μοναδικά είναι και τα Σφακιά. O Άγιος Αντώνιος εδώ δεν είναι ο «καθηγητής της ερήμου», δεν είναι ο θεμελιωτής του χριστιανικού μοναχισμού, όπως τον ξέρουν σ’ όλον τον άλλο κόσμο.\nΟ Αγιος Αντώνιος των Σφακιανών του Λουτρού είναι… γιατρός. Ας μην το λέει κανένα συναξάρι. Φτάνει που το λέει το μεγάλο συναξάρι της λαϊκής παράδοσης. Άλλωστε, τούτο το λαϊκό συναξάρι δεν μπορεί κανείς νόμος να το καταργήσει, καμιά διάταξη δεν είναι ικανή να το απορρίψει. Ο ιατρός Άγιος περιμένει εκεί στον ίδιο τόπο για αιώνες τώρα, έτοιμος να προσφέρει την ελπίδα στους ανθρώπους που προστρέχουν στο ιερό ζητώντας τη Χάρη του.\nΟ νότιος τοίχος χτίστηκε κι εξασφαλίστηκε η προστασία του ιερού από τις αντίξοες καιρικές συνθήκες. Τίποτ’ άλλο. Μόνο μια αυλή πλακοστρωμένη. Και γκρεμοί. Κι ένα καμπαναριό. Όταν χτυπούν τις καμπάνες ακούνε τ’ αγρίμια και τα κύματα.\nΈκφραση πίστης και σεβασμού στη ζωή\nΈτσι γιατί σ’ αυτές τις κοινωνίες η οικολογία δεν είναι μόδα αλλά ανάγκη! Ο σεβασμός στους τετράποδους συγκατοίκους μας σ' αυτόν τον όμορφο πλανήτη που λέγεται γη είναι σεβασμός στη ζωή. Φτενός ο τόπος, η βοσκή των αιγοπροβάτων εξασφάλιζε τα χρειώδη και, σ’ ένα βαθμό, την επιβίωση.\nΤα όρια της ευλάβειας\nΔιηγούνται πως μια Σφακιανή είχε τάξει το κεφάλι του παιδιού της που πονούσε. Και πήγε το τάμα της στον Άγιο Αντώνιο, αλλά πρωτοτύπησε. Μέσα στο ζυμάρι είχε βάλει και… μυζήθρα! Το κεφάλι και το μυαλό. Η καινοτομία σχολιάστηκε μάλλον αρνητικά.\nΤέτοιο φαινόμενο δεν επαναλήφθηκε. Οι κοινωνίες γνωρίζουν να βάζουν από μόνες τους όρια. Γνωρίζουν πού τελειώνει η ευλάβεια, πού αρχίζει η υπερβολή, γνωρίζουν που αρχίσει η ύβρις!\nΤο κείμενο προέρχεται από το βιβλίο μας «Λαϊκές Τελετουργίες στην Κρήτη - Έθιμα στον κύκλο του χρόνου», αλλά είχε πρωτοδημοσιευτεί στο σπουδαίο περιοδικό του Γιώργη Πατρουδάκη «Κρητικό Πανόραμα» (τι κρίμα που δεν κυκλοφορεί πια...) Ευχαριστίες οφείλω στον Γιώργο και την οικογένειά του για τη μύηση στο σπουδαίο έθιμο.\nΠαλαιότερα η ιδιότυπη λατρεία του Αγίου Αντωνίου ως ιατρού των σωμάτων και των ψυχών ήταν εξαπλωμένη σ' ένα μεγάλο τμήμα της Κρήτης, το νότιο. Άγνωστο πότε υποχώρησε και σήμερα υπάρχουν μονάχα ελάχιστες εστίες στις οποίες διατηρούνται τα σχετικά έθιμα, μετρημένες στα δάκτυλα του ενός χεριού. Μετά την πρώτη έκδοση του βιβλίου μας («Λαϊκές τελετουργίες») άρχισαν να φτάνουν κι άλλες πληροφορίες που κι αυτές πυροδότησαν καινούργιες αναζητήσεις. Περισσότερα, όμως, σε μια νεότερη έκδοση...